Αρχική σελίδαΧΑΝΟΥΜΕ ΤΑ ΜΕΛΙΣΣΙΑ ΜΑΣ ΒΟΗΘΗΣΤΕ - ΦΩΝΗ ΑΠΟΓΝΩΣΗΣ ΑΠΟ ΟΛΟΥΣ ΤΟΥΣ ΜΕΛΙΣΣΟΚΟΜΟΥΣ\nΟρεινή Μέλισσα Τετάρτη, Ιουνίου 19, 2019\nΤασαρας 17 Ιουλίου 2019 - 2:09 π.μ.\nΨοφιες μέλισσες, λιγότερο μέλι, λιγότερο κέρδος! Αυτό μας λέει με λίγα λόγια το άρθρο. Απλώς είναι τυλιγμένο με σαντιγί οικολογίας...να πω και γω το παράπονο μου, όπως εκφραζετε και σεις οι μελισσοκόμοι..Όταν πουλάτε το μέλι 10 και 13€ το κιλό, χωρίς απόδειξη, κλέβοντας το κράτος, είναι καλά;;;κανένας μα κανένας παραγωγός μελιού δεν μου πούλησε μέλι, ΜΕ απόδειξη! Κατά τα άλλα, να πάω να κόψω τα χόρτα από τα 5 στρέμματα που έχω,με τα χέρια.\nAlexandra 17 Ιουλίου 2019 - 2:59 μ.μ.\nzogos 23 Ιουλίου 2019 - 7:00 μ.μ.\nΝαι, εγώ αυτό κάνω, δηλητήριο για την ευκολία μου δεν χρησιμοποίησα ποτέ.\nΑνώνυμος 30 Ιουλίου 2019 - 8:15 μ.μ.\nΤασάρα τι πίνεις και δεν μας δίνεις; Χορτοκοπτικό χρειάζεται και αν δεν έχεις πληρώνεις εναν άνθρωπο και το κάνει.Κια συγγνώμη στα 5 στρέμματα σου φυτεύεις; Αν φυτεύεις και τα τρώς καλά κάνεις (αν και οι γειτόνοι σου είναι αμφίβολο αν συμφωνούν). Αν τα πουλάς ποτίζεις τους αθρώπους δηλητήρια και άς κόβεις αποδείξεις. ΥΓ. Να έχουμε να λέμε γιατί απο αυτα που γραφεις καταλαβαίνω ότι δεν έχεις καμμία σχέση με γεωργία.\nΑλέξανδρος 7 Απριλίου 2020 - 5:29 μ.μ.\nΟ ένας απ’ αυτούς λοιπόν όλο παραπονιόταν στον Θεό επειδή ο γείτονας του είχε γάιδαρο ενώ αυτός δεν είχε. Και όσο έβλεπε τον γείτονα του να χαίρεται με τον γάιδαρο του, τόσο και θύμωνε και ζήλευε περισσότερο.\n– Έλα Γιώργο μου, πες μου τέκνο μου κι εσύ τι θέλεις. Ότι ευχή έχεις θα σου την εκπληρώσω. Θέλεις κατσίκα, θέλεις πρόβατα, θέλεις χωράφια, τι θέλεις;\n– Θέλω να ψοφήσει ο γάιδαρος του γείτονα μου.\nΚαι κάπου εδώ φίλε μου Τασάρα πρέπει να μάθεις από τι πάσχεις και πως θα βελτιωθείς, σαν άνθρωπος.\nΟ φθόνος είναι ένα οξύ συναίσθημα που πλημμυρίζει το μυαλό μας με τοξικές σκέψεις που θέλουν την καταστροφή, την εξαφάνιση, την απώλεια οποιωνδήποτε αγαθών έχει κάποιος και δεν τα έχουμε εμείς. Το άτομο που κυριαρχείτε από τον φθόνο αδυνατεί να βιώσει ευγνωμοσύνη, χαρά, πληρότητα, γιατί οτιδήποτε δικό του επισκιάζεται από την ανάγκη του να καταστραφεί το αγαθό του άλλου, και η χαρά του εξαρτάται από τον βαθμό αποτυχίας του άλλου.\nΈνας από τους τρόπους να υπερνικήσουμε τον φθόνο είναι να επικεντρωθούμε στις δικές μας ικανότητες, στόχους και αξίες. Με κάθε επίτευξη του στόχου μας νιώθουμε ικανοποίηση και έτσι αναπτερώνεται η αυτοαξία και η αυτοπεποίθηση μας.\nΈνας άλλος τρόπος, είναι η αποφυγή των συγκρίσεων και η εστίαση στην μοναδικότητα μας. Το κάθε άτομο έχει το δικό του παρελθόν αλλά και την δική του στιγμή στο μέλλον που θα λάμψει. Επομένως, αντί να προσπαθούμε να γίνουμε καλύτεροι από τους άλλους, εύλογο θα ήταν να προσπαθήσουμε να γίνουμε καλύτεροι από την προηγούμενη εκδοχή του εαυτού μας.\nακανθόχοιρος 8 Απριλίου 2020 - 10:44 μ.μ.\nΔλδ αν έκοβαν όλοι αποδείξεις θα είχαν δίκιο, ενώ τώρα πρέπει αν μην προστατευτούν οι μέλισσες?\nΣΤΑΥΡΟΣ 9 Απριλίου 2020 - 12:44 π.μ.\nκ. Αλέξανδρε, ΕΥΓΕ!\nΑνώνυμος 9 Απριλίου 2020 - 4:24 μ.μ.\nΤασαρα χωρίς την μέλισσα η οποία μεταφέρει την πολύτιμη γύρη δεν θα είχες να φας ούτε βελανίδια! Θα έπρεπε να ντρέπεσαι για την απάντηση που έδωσες! Τι σχέση έχει η τιμή του μελιού με τον κίνδυνο εξαφάνισης των ευλογημενων εντόμων; βγαίνετε χωρίς αιδώ και λέτε όλοι σας ένα σωρό αρλούμπες\nKaterina Bakirtzi 9 Απριλίου 2020 - 11:46 μ.μ.\nΟ φθόνος στην Ελλάδα είναι δεύτερη φύση. Μεγάλο κούτσουρο. Καταστρέψτε τα πάντα. Την Γη την φύση τα φρούτα γιατί βγάζουν λεφτά οι.. γείτονες. Δεν τον συναντάς τόσο φθονο, στην υφήλιο,όσο εδώ. Δεν συνεργάζονται, ούτε νοιωθουν τι γίνεται γύρω τους. Μόνο λεφτά μην βγάλει ο άλλος. Κι επειδή το κράτος μας,έγινε εχθρός γι'αυτό κοντεύει να διαλυθεί εντελώς. Δεν πληρώνει κανείς-όλοι ζητουν. Φυσικά όταν εκλεβαν οι πολιτικοί κι οι γκόμενες Τους τα λεφτά τού κράτους πώς να δώσει ο άλλος τη φορολογία του? Αλλά δεν είναι αυτό το θέμα. Είναι οι μέλισσες πού όντως δίχως αυτές δεν είχα φρούτα πέρυσι στον μπαξέ μου. Έτσι έμαθα και την αξία Τους. Άρα ΔΕΝΑΙ το μέλι το κυριότερο πού προσφέρουν αλλά η επικονίαση. Κι όποιος τις σκοτώνει σκόπιμα για την ευκολία του-της παρτης του- να καταγγέλλεται κι ας λέει τις θεωρίες του στα δικαστήρια. Εγκληματίες. Άπληστοι κι αχόρταγοι\nUnknown 10 Απριλίου 2020 - 10:30 μ.μ.\nΣε άφησαν ή το έσκασες;\ne-Tom 11 Μαΐου 2020 - 5:28 μ.μ.\nΤασαρα αυτά που λες δεν έχουν σχέση με το πρόβλημα. Ξέρεις ότι στην Αμερική πληρώνονται οι μελισσοκόμοι ανά κυψέλη από τους παραγωγούς μήλων αμυγδάλων κ. λ. π. γιατί η επικονιαση μέσω μελισσών δεκαπλάζει την παραγωγή των δένδρων!!\nΔημήτρης Σταθακόπουλος 17 Ιουλίου 2019 - 6:21 π.μ.\nΤασάρα... θέλω απλά να σε ενημερώνω πως τώρα μιλάει το Εγω σου και όχι ο πραγματικός εαυτός σου. Τα πράγματα είναι σοβαρά και εσύ ασχολείσαι με το αν οι μελισσοκόμοι που σου πούλησαν μέλι, έκοψαν αποδείξεις. Λες και σου το δίναν με το ζόρι. Για να εξυπηρετήσουν ένα κράτος που κλέβει τους πάντες, ακόμα και εσένα. Με τέτοια μυαλά δεν θα έχει σημασία αν θα σου κόβουν αποδείξεις στο μέλλον γιατί ούτε μέλι θα βρίσκεις, ούτε τις φυτείες σου θα έχεις. Θα παρακαλάς να είχες δει τα πράγματα διαφορετικά και ας έκοβες τα χόρτα σου με τα δυό σου τα χεράκια.\nΕΥΦΡΟΣΥΝΗ 25 Ιουλίου 2019 - 9:36 μ.μ.\nΑν αφανιστούν οι μέλισσες θα αφανιστεί σταδιακά και κάθε βλάστηση πάνω στον πλανήτη και ναι δεν θα χρειάζεται ούτε καν δηλητήριο για τα αγριόχορτα ούτε ξεχόρτιασμα τα χωράφια αλλά δεν θα τρως ούτε φρούτα ούτε λαχανικά και αν αφανιστούν και τα δάση.... τότε ψάξε σπίτι στο διάστημα Τασάρα!!!!!\nΑνθέμιος Ποταμιάνος 27 Ιουλίου 2019 - 10:08 π.μ.\nμε τέτοια μυαλά φτάσαμε στο σημείο που βρισκόμαστε σήμερα,μια δρασκελιά πριν το γκρεμό,δυστυχώς είμαστε πολύ μακρυά από την πραγματικότητα και όχι μονάχα σε αυτό το θέμα αλλά παντού 1111\nΜπινιαρης δημητρης 7 Απριλίου 2020 - 8:26 μ.μ.\nΤασαρα αντε στο διάστημα. Για να μην πω τίποτα αλλο\nΑνώνυμος 8 Απριλίου 2020 - 12:32 μ.μ.\nΨάχνω βασιλικο πολτο βιολογικο αν γνωρίζει η εχει κάποιος στείλτε ένα μαιλ .\nΘα προτιμούσα με κάποια πιστοποίηση.\nΣε φυσιολογική τιμή\nΑνώνυμος 9 Απριλίου 2020 - 1:38 π.μ.\nΤασαρα 13 το πουλάνε στα μάρκετ.....και με απόδειξη που απεγνωσμένα θέλεις......Από μελισσοκόμο γνωστό της περιοχής σου θα το πάρεις πιο φτηνά και θα ξέρεις τι τρως.Και αν ζητήσεις δίνει και αυτός απόδειξη και με 8ευρο.Αν είσαι όμως έξυπνος και γουστάρεις να τρως καλά μέλι η γνώμη μου είναι ότι αξίζει να του δώσεις και ένα εύρο παραπάνω για να μπορέσει να ανταπεξέλθει και να φας και του χρόνου.\nΒασω Στεφανιδου 12 Απριλίου 2020 - 4:28 μ.μ.\nΑνωνυμος, σωστα τα λες. Εχεις απολυτα δικιο.\nΟλγα Μουτζαλιά 9 Απριλίου 2020 - 3:48 μ.μ.\nαν αντι να κοψεις χορτα με χορτοκοπτικο βαζεις δηλητηρια τοτε δηλητηριαζεις κ τον υδροφορο οριζοντα κ θα το βρεις στο νερο που πινεις. Περαν τουτου οσοι εχουν κηπο σιγουρα θα χρειαστει να ψεκασουν ,υπαρχουν ομως τροποι προφυλαξης των μελισσων οπως αναφερονται απ τους μελισσοκομους κ πολυ ευκολο να τους ακολουθεις. Προσωπικα το κανω στον κηπο μου στην Αναβυσσο επειδη ο γειτονας εχει 5-6 μελισσια κ λατρευω να βλεπω τις μελισσουλες του να ερχονται σρον κηπο μου να τρυγουν ανθους αφοβα\nUnknown 10 Απριλίου 2020 - 10:13 μ.μ.\nΟλοι πρεπει να προσεχουμαι και Μελυσοκομοι και οι αγροτες για να μπορεσουμαι να επιβιωσουμε ασχετως πως πουλαμε..ΟΛΟΙ ΠΟΥΛΑΜΕ ΜΑΥΡΑ ΑΛΛΙΩΣ ΔΕΝ ΜΠΩΡΟΥΜΑΙ ΝΑ ΚΑΛΛΙΕΡΓΗΣΟΥΜΕ...\nΘεοδώρα 11 Απριλίου 2020 - 4:20 μ.μ.\nΩς μελισσοκόμος έχω να πω ότι κάνενας δεν αναγνωρίζει το λειτουργημα που κάνουμε τόσα χρόνια. Εγώ δεν παίρνω ούτε 1/10 από αυτό που παίρνεις εσύ φίλε αγρότη από επιδοτήσεις. Και παλεύω να ζήσω την οικογένεια μου και τα μελισσια μου όλο χρόνο με το τίποτα. Για να έχεις να φτιάξεις τα χωράφια σου και να πάρεις καρπούς και χρήματα από αυτά με χρειάζεσαι δυσμοιρε αγρότη. Να ψεκασεις τις ώρες που δεν πρέπει ξέρεις, να κόψεις τα χόρτα σου με μηχάνημα δεν ξέρεις. Είστε άξιοι της μοίρας σας!!!\nΝτεκοβίλ 11 Απριλίου 2020 - 5:13 μ.μ.\nΌταν δεν μπορείς να κατανοήσεις το μέγεθος του προβλήματος και τη σημασία ενός απλού άρθρου.. Τότε μην βασανίσεις τα πληκτρολόγια Tassare της καρδιάς μας!\nUnknown 12 Απριλίου 2020 - 1:22 π.μ.\nμπράβο ..τι ειπε το ατομο...ωχ θεε μου...\nUnknown 12 Απριλίου 2020 - 9:24 π.μ.\nΤασαρας είσαι εκτός τόπου και χρόνου,ζεις σε άλλον πλανήτη....\nΑνώνυμος 12 Απριλίου 2020 - 12:19 μ.μ.\nτασαρα κόψε το χόρτο γιατί κάηκες !!!!!!!!\nUnknown 12 Απριλίου 2020 - 8:21 μ.μ.\nΔΙΑΒΑΣΤΕ ΚΑΙ ΛΙΓΟ ΓΙΑ ΤΗΝ ΦΥΣΙΚΗ ΚΑΛΛΙΕΡΓΕΙΑ.ΧΩΡΙΣ ΝΕΡΟ, ΧΩΡΙΣ ΛΙΠΑΣΜΑΤΑ, ΧΩΡΙΣ ΡΑΝΤΙΣΜΑΤΑ, ΧΩΡΙΣ ΓΕΩΡΓΙΚΑ ΜΗΧΑΝΗΜΑΤΑ. ΜΟΝΟΝ ΕΤΣΙ ΘΑ ΣΩΘΟΥΝ ΟΛΑ ΤΑ ΦΥΤΑ ΚΑΙ ΦΥΣΙΚΑ ΚΑΙ ΤΑ ΜΕΛΙΣΙΑ ΚΑΙ ΦΥΣΙΚΑ Η ΑΝΘΡΟΠΟΤΗΤΑ.ΦΥΣΙΚΑ ΘΑ ΠΕΘΑΝΕΙ Η ΜΟΝΣΑΝΤΟ ΚΑΙ ΟΛΕΣ ΟΙ ΦΑΡΜΑΚΕΥΤΙΚΕΣ ΔΟΛΟΦΟΝΙΚΕΣ ΕΤΑΙΡΙΕΣ!!!!!!!!!\nPanikos 14 Απριλίου 2020 - 10:07 π.μ.\nΕίναι και ευθύνη των μελισσοκόμων που θα τοποθετήσουν τα μελίσσια τους ,υπάρχουν και ελεγχόμενοι τρόποι . Δεν πηγαίνουμε σε μια περιοχή που είναι φλομονένη στο φάρμακο .Ξέρω περιοχή στη Λάρισα που το φάρμακο πάει σύννεφο και βλέπω πολλούς μελισσοκόμους να τοποθετούν τα μελίσσια τους εκεί ,αυτοί οι μελισσοκόμοι δεν έχουν οικολογική συνείδηση ;Είναι η αποκλειστική δουλειά τους η μέλισσα δεν θέλουν να την προστατεύσουν ;\nK. Κούστας 15 Απριλίου 2020 - 2:10 μ.μ.\nΑυτό το ενδεχόμενο μιας ανεξέλεγκτης κατάστασης τους απασχολεί και όχι η δημόσια υγεία ή η ανθρώπινη ζωή. Γι’ αυτό, εξάλλου, σχεδιάζουν την υπαγωγή στους νόμους της αγοραίας υγείας ακόμη και την έκρηξη επιδημιών, ακόμη και την σε εξέλιξη πανδημία.\nΈνα τέτοιος σκοπός δίνει νόημα και μέλλον στον εξαιρετικά σοβαρό και αναγκαίο άμεσο αγώνα των υγειονομικών και του κόσμου της εργασίας, στη συλλογική και προσωπική αυστηρή πειθαρχία για την τήρηση των κανόνων του οργανισμού υγείας.\nUnknown 16 Απριλίου 2020 - 1:03 π.μ.


Αυτοί είναι οι «μαγικοί» επενδυτικοί κανόνες του Steve Wozniak | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΑυτοί είναι οι «μαγικοί» επενδυτικοί κανόνες του Steve Wozniak\nΑυτοί είναι οι «μαγικοί» επενδυτικοί κανόνες του Steve Wozniak\nΓια τον συνιδρυτή της Apple, Steve Wozniak, οι επενδύσεις μπορεί να είναι… πραγματικός πονοκέφαλος.\n«Κατά κανόνα, δεν επενδύω [συχνά], γιατί τότε πρέπει να το παρακολουθείς κάθε μέρα, και μου αρέσει το κεφάλι μου να είναι πραγματικά γαλήνιο και με χαμηλό άγχος», λέει ο Wozniak στο CNBC. Γι’ αυτό λέει ότι προσπαθεί να αποφύγει την αγορά μετοχών ή άλλων ασταθών περιουσιακών στοιχείων – γιατί, όπως είπε στο Fortune το 2018, μια καθημερινή εμμονή με την αξία τους «θα μπορούσε να… διαφθείρει τις αξίες σας».\nΩστόσο, θα βάλει χρήματα πίσω από ένα εγχείρημα στο οποίο πιστεύει: O Wozniak είναι επί του παρόντος επενδυτής στο online show «Unicorn Hunters». Το show δείχνει τον Wozniak και άλλους επενδυτές, να δέχονται παρουσιάσεις από ιδρυτές startups.\nΟ στόχος του Wozniak δεν είναι να «βγάλει πολλά χρήματα», λέει. Αντίθετα, είναι να υποστηρίξει εταιρείες και ιδέες που τον ενδιαφέρουν προσωπικά. Η νοοτροπία δεν είναι νέα: Είναι ένας λόγος για τον οποίο ο Wozniak είναι τώρα, σύμφωνα με πληροφορίες, εκατομμυριούχος, σε αντίθεση με έναν δισεκατομμυριούχο, όπως ήταν ο αείμνηστος Steve Jobs πριν από το θάνατό του το 2011.\n«Για χρόνια και χρόνια, μου λένε δώδεκα φορές την ημέρα να γίνω μέλος άλλων εταιρειών και startup, οι οποίες λένε ‘Θα είμαστε η επόμενη Apple, θα είμαστε ο επόμενος Steve Jobs, ό,τι κι αν είναι’. Απλώς κουράζομαι τόσο πολύ, δεν έχω πραγματικά χρόνο», εξηγεί.\nΒοηθάει πάντα να είσαι δύσπιστος ως επενδυτής, λέει ο Wozniak. Οι περισσότερες παρουσίαζεις/ προτάσεις υπογραμμίζουν μόνο τα καλύτερα δυνατά αποτελέσματα για ένα προϊόν ή μια εταιρεία.\n«Προσπαθώ επίσης να σκεφτώ: Υπάρχει ήδη αυτή η τεχνολογία; Έχει αξιόλογες εναλλακτικές; Σώζει πραγματικά τους ανθρώπους όσο ισχυρίζεται ότι το κάνει;», λέει.\n«Πάντα πιστεύω ότι πρέπει να κάνεις ό,τι μπορείς να αντέξεις οικονομικά και να μην τα κάνεις όλα με πίστωση», συμπληρώνει. «Οπότε το ψάχνω σε μια εταιρεία: Θα έχουν επιτυχία; Τα χρήματά τους που βγάζουν, είναι αληθινά; Θα είναι scalable και θα συνεχίσει στο πέρασμα του χρόνου;».\nΟ Wozniak λέει ότι είναι «πολύ δύσπιστος» με τα περισσότερα κρυπτονομίσματα και ότι η επένδυση σε κρυπτονομίσματα είναι συχνά «υπερβολικά ρισκαδόρικη» για τον μέσο άνθρωπο – ειδικά αν… δαγκώνει περισσότερα από όσα μπορεί να μασήσει.\nΟ συνιδρυτής της Apple λέει ότι βλέπει «πολλές ευκαιρίες για [απατεώνες]» που χρησιμοποιούν τάση με τα crypto και την περίπλοκη και ασταθή φύση του ψηφιακού νομίσματος, για να επωφεληθούν από ανενημέρωτους επενδυτές. «Ψάχνω μόνο για κρυπτονομίσματα που βασίζονται σε – κάτι σαν μετοχές σε μια εταιρεία – κάτι που θα μπορούσατε να οπτικοποιήσετε και να δείτε, και έχουν ήδη επιτυχία», λέει.\nΣε αυτό το πνεύμα, ο Wozniak ασχολείται επί του παρόντος με δύο έργα κρυπτονομισμάτων. Το ένα είναι από το Efforce, ένα έργο blockchain που χρηματοδοτεί ενεργειακά αποδοτικές εταιρείες, το οποίο ο Wozniak βοήθησε να ξεκινήσει το 2020.\nΟ Wozniak διαφημίζει επίσης ένα κρυπτονόμισμα που ονομάζεται Unicoin, που δημιουργήθηκε πρόσφατα για τους “Unicorn Hunters”. Το διακριτικό βοηθά στη χρηματοδότηση νεοφυών επιχειρήσεων που παρουσιάζουν επενδυτές στην εκπομπή και πληρώνει μερίσματα με βάση την επιτυχία αυτών των εταιρειών.\nΟ Wozniak λέει ότι έχει «παίξει» με πολλά άλλα κρυπτονομίσματα. Ωστόσο, πούλησε γρήγορα τα περισσότερα από αυτά τα κρυπτονομίσματα. «Απλώς κράτησα ένα bitcoin, γιατί φοβάμαι», λέει. «Δεν θέλω να το παρακολουθώ πάνω-κάτω, πάνω-κάτω, όπως οι μετοχές κάθε μέρα. Δεν είναι αυτή η ζωή μου» εξηγεί.\nΙσπανοί επενδυτές «κοιτούν» την Ελλάδ...\nΈντονο επενδυτικό ενδιαφέρον από ισπανικές εταιρείες για\nΘέσεις για managers άνοιξαν τα Coffee Berry. Μήπως ενδιαφέρεσαι;\nΜία CEO λέει ότι πρέπει να κάνεις ένα τυπογραφικό λάθος σε κάθε επαγγελματικό email σου


Η Παγκόσμια Βλάχικη Αμφικτιονία στη Μοσχόπολη για τα 200 χρόνια από την Ελληνική Επανάσταση - himara.gr | Ειδήσεις απ' την Βόρειο Ήπειρο\nΗ Παγκόσμια Βλάχικη Αμφικτιονία στη Μοσχόπολη για τα 200 χρόνια από την Ελληνική Επανάσταση\nΤετάρτη 20/10/21, 14:15\nΜοσχόπολη 200 χρόνια από την Ελληνική Επανάσταση\nΤο Σάββατο 16/10/2021 στη Μοσχόπολη γιορτάστηκε με μια λαμπρή εκδήλωση η επέτειος των 200 χρόνων από την Ελληνική Επανάσταση με συνδιοργανωτές φορείς την Ένωση Βλάχων Αλβανίας, τον Σύλλογο Ελληνοβλάχων Κορυτσάς και την Παγκόσμια Βλαχική Αμφικτιονία με την παρουσία της Πρέσβειρας της Ελλάδος στα Τίρανα, της Προξένου της Ελλάδος στην Κορυτσά και κεντρικό ομιλητή τον Πρόεδρο της ΠΟΠΣΒ και Π.Β.Α.\nΤην έναρξη της εκδήλωσης έκανε με έναν χαιρετισμό ο Πρόεδρος της Π.Ο.Π.Σ.Β. και Π.Β.Α κ. Μ. Μαγειρίας και ακολούθησαν χαιρετισμοί από την Πρέσβειρα της Ελλάδος στα Τίρανα κ. Σοφία Φιλιππίδη και την Πρόξενο της Ελλάδος στην Κορυτσά κ. Μαγδαληνή Νικολάου\nΣτη συνέχεια από την Ένωση Βλάχων Αλβανίας καλωσόρισε τους παρισταμένους με μία σύντομη αλλά μεστή ομιλία ο Αντιπρόεδρος κ. Θανάσης Πότσης και από τον Σύλλογο Ελληνοβλάχων Κορυτσάς απηύθυνε θερμό χαιρετισμό η Αντιπρόεδρος κ. Στέλλα Πατσίλη.\nΑκολούθησε η κεντρική ομιλία από τον Πρόεδρο της ΠΟΠΣΒ & Π.Β.Α κ. Μιχάλη Μαγειρία με θέμα\n«Η συμβολή της Μοσχόπολης στον Νεοελληνικό Διαφωτισμό και την πνευματική προπαρασκευή της Εθνεγερσίας του 1821» ενώ παράλληλα προβλήθηκαν βίντεο που αφορούσαν την προσφορά των βλαχόφωνων Ελλήνων στην εθνική παλιγγενεσία.\nΤέλος, το χορευτικό της Παγκόσμιας Βλαχικής Αμφικτιονίας, παρουσίασε ένα χορευτικό πρόγραμμα βασισμένο σε ιστορικά τραγούδια, την επιμέλεια του οποίου είχε ο χοροδιδάσκαλος κ. Στέλιος Σταμπουλής.\nΣυμμετείχαν από το Δ.Σ. της Π.Β.Α. το μέλος κ. Αρμπέν Λένα, ενώ από την Π.Ο.Π.Σ.Β. ο Αντιπρόεδρος του Δ.Σ. και Πρόεδρος του Συλλόγου Περιβολιωτών Ημαθίας κ. Γιώργος Δαρδακούλης.\nΠαραβρέθηκαν επίσης ο Πρόεδρος του Συλλόγου Βλάχων Νέας Ευκαρπίας κ. Αστέριος Σαμαρίνας, η Αντιπρόεδρος του Συλλόγου Βλάχων Πολυθέας Ασπροποτάμου κ. Βάσια Βάγια, ο Πρύτανης του Πανεπιστημίου Κορυτσάς και πλήθος κόσμου από την ευρύτερη περιοχή της Μοσχόπολης, την Κορυτσά, το Φιέρι, τα Τίρανα, όσο το επέτρεπαν τα πρωτόκολλα της covid19 βέβαια.\nΜοσχόπολη Παγκόσμια Βλάχικη Αμφικτιονία Ελληνική επανάσταση εκδηλώσεις\nΣύλληψη αλλοδαπού στη Θεσπρωτία διωκόμενου με ευρω...\nΠέμπτη 27/01/22, 00:17


Πρόσφυγες στο έλεος του «Σουλτάνου» και του «δικτάτορα» - Kommon\nΔΗΜΟΣΙΕΥΘΗΚΕ: Τετάρτη, 09 Μαρτίου 2016 18:58\tΣυντάκτης:\tKOMMON\nΤο φύλλο συκής έπεσε: Οι Ευρωπαίοι επιδιώκουν να κλείσουν οριστικά τις πόρτες σε μεγάλο αριθμό προσφύγων. Χρησιμοποιούν τους «σκληρούς» του Βίζεγκραντ και την Άγκυρα σε ρόλο μπράβου και χωροφύλακα για να υλοποιήσουν ειλημμένες αποφάσεις. Η εφαρμογή της πολιτικής τους περιλαμβάνει νέους φράχτες στα σύνορα, κατά μήκος του λεγόμενου βαλκανικού διαδρόμου, και εμπλοκή του ΝΑΤΟ στο Αιγαίο.\nΧωρίς διάδρομο, έστω και στενό πέρασμα προς τη Δύση, οι πρόσφυγες, στο εξής «παράτυποι μετανάστες», σε μεγάλο ποσοστό, θα επιστρέφουν με διαδικασίες φαστ τρακ στην Τουρκία ή οπουδήποτε αλλού, πάντως εκτός ευρωπαϊκού εδάφους. Όσοι δε «εγκλωβίζονται» στην Ελλάδα, θα οδηγούνται στα στρατόπεδα συγκέντρωσης - «hotspots» της κυβέρνησης ΣΥΡΙΖΑ-ΑΝΕΛ, μέχρι νεωτέρας.\nΤα δάκρυα για τα θύματα του Αιγαίου στέγνωσαν. Μην έρχεστε στην Ελλάδα, είχε προειδοποιήσει ο πρόεδρος του Ευρωπαϊκού Συμβουλίου, Ντόναλντ Τουσκ, κατά την επίσκεψή του στην Αθήνα, λίγες μέρες πριν τη Σύνοδο ΕΕ-Τουρκίας που πραγματοποιήθηκε τη Δευτέρα. Δεν αποτελεί πλέον χώρα-τράνζιτ, είχε προαναγγείλει. Στο ίδιο πνεύμα και η κυβέρνηση υπό τον Α. Τσίπρα, ακολούθησε τακτική αποποίησης ευθυνών, δείχνοντας την Άγκυρα, ως το κλειδί για την επίλυση της κρίσης.\nΌσοι υπεραισιόδοι έσπευσαν να ερμηνεύσουν το μήνυμα Τουσκ στη βάση επερχόμενου σχεδίου μετεγκατάστασης απευθείας από την Τουρκία στις χώρες της ΕΕ, διαψεύστηκαν γρήγορα: Ο «δικτάτορας», όπως ο ίδιος ο πρόεδρος της Κομισιόν Ζαν Κλοντ Γιούνκερ τον είχε προσφωνήσει στο περιθώριο παλαιότερης Συνόδου, ούγγρος πρωθυπουργός Βίκτορ Όρμπαν ανέλαβε στα δύσκολα: Άσκησε βέτο, στη σχετική πρόταση, παγώνοντας τη διαδικασία.\nΤο στίγμα των εξελίξεων δίνει το σχέδιο της ευρω-τουρκικής συνεργασίας. Ο «Σουλτάνος», όπως σύσσωμος σχεδόν ο ευρωπαϊκός Τύπος τον αποκαλεί, Ερντογάν, ανέβασε, κατά κάποιους υπερβολικά, το τίμημα και σκλήρυνε το «παζάρι». Ζήτησε, μεταξύ άλλων, γενναιότατη αύξηση της οικονομικής βοήθειας και επανέναρξη της ενταξιακής διαδικασίας, με αντάλλαγμα επανεισδοχή.\nΕντωμεταξύ, όσοι απελπισμένοι θα επιχειρούν το ταξίδι προς τη Δύση, θα πέφτουν είτε στη φάκα της Frontex και του ΝΑΤΟ, που θα αλωνίζει στα ελληνικά και τουρκικά χωρικά ύδατα, είτε θα οδηγούνται στα στρατόπεδα... Η δημοκρατική Ευρώπη της Μέρκελ, του Γιούνκερ, αλλά και του Τσίπρα, λυγίζουν απέναντι στις πιέσεις του «Σουλτάνου» και του «δικτάτορα» που τελικά θα κρίνουν το μέλλον εκατοντάδες χιλιάδων προσφύγων και μεταναστών.\nΠερισσότερα σε αυτή την κατηγορία: Προσφυγικό: Η έσχατη υποκρισία κυβέρνησης και ΕΕ, του Τάκη Κυπραίου Δοκιμές πυραύλων από τις ΗΠΑ πιστοποιούν κλιμάκωση της έντασης


Νέα βόμβα για Κατρούγκαλο: Του ανατέθηκε μετεκλογικά υπόθεση του Δήμου Λάρισας | ΠΟΛΙΤΙΚΗ | antinews.gr\nΝέα βόμβα για Κατρούγκαλο: Του ανατέθηκε μετεκλογικά υπόθεση του Δήμου Λάρισας\nΟ Δήμος Λάρισας ανέθεσε στις 12 Φεβρουαρίου στην εταιρεία δικηγόρων «Κατρούγκαλος και Συνεργάτες» την εκπροσώπησή του, όπως αποκάλυψε το larissanet.gr\nΜία νέα υπόθεση, την οποία ανέλαβε το δικηγορικό γραφείο του Γ. Κατρούγκαλου αφότου ο ίδιος είχε αναλάβει κυβερνητικό πόστο, φέρνει στη δημοσιότητα ρεπορτάζ του larissanet.gr.\nΠιο συγκεκριμένα, σύμφωνα με το δημοσίευμα, ο Δήμος Λάρισας με απόφασή του της 12ης Φεβρουαρίου 2015 ανέθεσε στην εταιρεία δικηγόρων «Κατρούγκαλος και Συνεργάτες» την εκπροσώπησή του, σε προσφυγή κατά της τότε ΓΓ της Αποκεντρωμένης Περιφέρειας Θεσσαλίας, κ. Γερακούδη, η οποία είχε ληφθεί στις 22 Οκτωβρίου του 2014, και με την οποία είχε κρίνει παράνομη την απόφαση του Δημοτικού Συμβούλιου Λάρισας να μην αποστείλει στο υπουργείο Εσωτερικών τα στοιχεία που αφορούσαν τις μετατροπές των συμβάσεων των δημοτικών υπαλλήλων με συμβάσεις ορισμένου χρόνου ή μίσθωσης έργου σε αορίστου χρόνου. Σύμφωνα με απόφαση της Οικονομικής Επιτροπής του δήμου Λαρισαίων τόσο η υπόθεση της προσφυγής κατά της απόφασης Γερακούδη όσο και οι επιβαλλόμενες από τους νομικούς Αιτήσεις Ακύρωσης της διαδικασίας ανατέθηκαν στο δικηγορικό γραφείο «Κατρούγκαλος & Συνεργάτες».\nΜάλιστα, σύμφωνα με το ίδιο δημοσίευμα, κατά συγκεκριμένης απόφασης του Δήμου Λάρισας είχαν ψηφίσει η επικεφαλής της μείζονος αντιπολίτευσης κ. Ρένα Καραλαριώτου καθώς και ο δημοτικός σύμβουλος κ. Θανάσης Μαμάκος, θέτοντας, ανάμεσα στα άλλα, και ζήτημα ηθικής τάξης, για το αν και κατά πόσο είναι ηθικό το γεγονός πως θα αναλάβει τον χειρισμό μιας τόσο λεπτής υπόθεσης, αφού αφορά νομική διαμάχη με το κράτος, το δικηγορικό γραφείο ενός υπουργού. Η πλειοψηφία των μελών της Οικονομικής Επιτροπής είχαν αντίθετη γνώμη και η υπόθεση ανατέθηκε τελικά στο εν λόγω γραφείο.\nΑπαντώντας, ο αναπληρωτής υπουργός Διοικητικής Μεταρρύθμισης έκανε λόγο για παραποίηση της αλήθειας και χαλκεία.\nΌπως είπε ο κ. Κατρούγκαλος, από απλή ανάγνωση του εγγράφου προκύπτει ότι η δικηγορική εμπλοκή του στην υπόθεση είναι έως τα τέλη του 2014 -η εντολή είχε δοθεί τον Οκτώβριο του 2014- ενώ έκτοτε και συγκεκριμένα τον Φεβρουάριο του 2015 δεν υπάρχει η δικηγορική εταιρία και την υπόθεση έχει αναλάβει συνεργάτης του γραφείου.\nΟ Εκπρόσωπος Τύπου της Νέας Δημοκρατίας, Κώστας Καραγκούνης, σχετικά με το θέμα που έχει προκύψει με τον κ. Κατρούγκαλο, έκανε την ακόλουθη δήλωση:\nΚάθε ώρα που περνάει βγαίνουν νέες αποκαλύψεις όπου φαίνεται ότι το γραφείο του κ. Κατρούγκαλου, αναλάμβανε υποθέσεις εναντίον του δημοσίου, ακόμα και ένα μήνα μετά την ορκωμοσία του.\nΠαρόλα αυτά η κυβέρνηση συνεχίζει να τον κρατά. Και μάλιστα καλεί τα κόμματα να αποσύρουν τις δηλώσεις τους!\nΑντί να κάνει μαθήματα ηθικής, οφείλει η ίδια να αποσύρει αμέσως τον κ. Κατρούγκαλο.\nΠοτακήσιος 22/03/2015 22:21:05\nΟι Νεοδημοκράτες φταίνε, γιατί παρασυρόμενοι από την προπαγάνδα του "ΔΟΣ ΗΜΙΝ ΣΗΜΕΡΟΝ"(Περιλαμβάνονται και ηθικές αταξίες στελεχών), προδίδουν την Παράταξή τους, που διαχρονικά τους λέει την αλήθεια. "ΑΝΑΠΤΥΞΗ μέσω ΙΔΙΩΤΙΚΩΝ ΕΠΕΝΔΥΣΕΩΝ". Τώρα το ομολογούν όλοι, πλην ΚΚΕ.\nairman 23/03/2015 10:19:00\nΟ Δήμος της Λάρισας, είτε επειδή δεν γνώριζε ότι ο κ. Κατρούγκαλος είχε διαλύσει την εταιρεία του είτε εκ παραδρομής, την 12/2/15 έστειλε την προσφυγή αντί για τη συνεργάτη που συνεχίζει τις υποθέσεις στον προηγούμενο "αποδέκτη". Βέβαια άλλο πράγμα είναι να φαίνεται και το όνομα του υπουργού, ίσως να σκέφτηκαν στο Δήμο! Είναι πονηροί αυτοί οι καμπήσιοι! Ο εκπρόσωπος του "πειρατικού" του Μαξίμου μπορεί και να το επιβεβαιώσει!


ΧΑΜΟΣ ΣΤΟ ΦΩΣ ΜΕ ΓΑΡΜΠΗ-ΚΑΛΛΗ. ΠΟΙΟΙ CELEBRITIES ΔΙΑΣΚΕΔΑΣΑΝ ΕΚΕΙ;\nΑρχική σελίδα Celebrities Χαμός στο Φως με Γαρμπή-Καλλή. Ποιοι celebrities διασκέδασαν εκεί;\nΠοιοι celebrities διασκέδασαν στον Γιάννη Πλούταρχο;\nΠοιοι celebrities διασκέδασαν στον Γιάννη Πλούταρχο; Μια βραδιά ξεχωριστή ήταν εκείνη που έζησαν την Παρασκευή όσοι βρέθηκαν στο...\nΠοιοι celebrities διασκέδασαν στο Κέντρο Αθηνών; Χαμός για μια ακόμα φορά στοΚέντρο ΑΘηνών. Ποιοι celebrities διασκέδασαν με τα...\nΠοιοι celebrities διασκέδασαν στον Βέρτη;\nΠοιοι celebrities διασκέδασαν στον Βέρτη; Μια ακόμα βραδιά διασκέδασης για τους celebrities στον Νίκο Βέρτη.\tΠοιοι βρέθηκαν στο...\nΠοιοι celebrities διασκέδασαν στον Αντώνη Ρέμο; Άλλο ένα Σαββατοκύριακο πέρασε και στο μαγαζί στο οποίο εμφανίζεται ο Αντώνης...\nΠοιοι επώνυμοι διασκέδασαν τις γιορτές στο VOX;\nΠοιοι επώνυμοι διασκέδασαν τις γιορτές στο VOX; Η Νατάσα Θεοδωρίδου εμφανίζεται στο VOX και έχει στο πλευρό της τη Στέλλα...


ΝΑΡ-νεολαία Κομμουνιστική Απελευθέρωση Πάτρας: ΠΡΟΚΥΡΗΞΗ ΓΙΑ ΦΟΡΟΛΟΓΙΚΟ ΑΠΟ ΠΑΡΕΜΒΑΣΕΙΣ Π.Ε.\nΤο «όπλο» είναι των τραπεζιτών!\n3 βδομάδες μόνο πριν, η κυβέρνηση και τα κανάλια γιόρταζαν τη «μεγάλη εθνική επιτυχία». Η Ευρωπαϊκή Ένωση είχε εγγυηθεί, υποτίθεται, και o Ζαν Κλοντ Τρισέ, ο διοικητής της Ευρωπαϊκής Κεντρικής Τράπεζας (ΕΚΤ) δήλωσε ότι η ΕΚΤ θα συνεχίσει να δανείζει στις ελληνικές τράπεζες με εγγύηση τα κρατικά ομόλογα. Χοροί γλεντιού στήθηκαν γύρω από το περίφημο τραπέζι με το «όπλο». Οι τράπεζες διατήρησαν την πρόσβασή τους στο φτηνό χρήμα της ΕΚΤ.\nΠολύ σύντομα, μετά τους πανηγυρισμούς για τη συμφωνία με ΕΕ και ΔΝΤ για το στήσιμο μηχανισμού «ευρωπαϊκής αλληλεγγύης» η φούσκα για «δίχτυ ασφαλείας της ελληνικής οικονομίας» έσκασε με πάταγο. Τα spread με διάλλειμα 2 ημερών εξακολούθησαν να ανεβαίνουν! Ο «μηχανισμός αλληλεγγύης» της ΕΕ και του ΔΝΤ αποδείχθηκε ένα ακόμη εργαλείο για την επιβολή νέων σκληρών μέτρων ενώ συνεχίζεται ο δανεισμός της χώρας με ψηλά επιτόκια. Ταυτόχρονα οι τράπεζες υπό την απειλή των spread αύξησαν τα επιτόκια χορηγήσεων δηλαδή τα επιτόκια με τα οποία δανείζουν τον κάθε εργαζόμενο!\nΗ εξήγηση βρέθηκε γρήγορα…..Το «όπλο» δεν ήταν γεμάτο! Και αμέσως το γέμισαν οριστικοποιώντας τις λεπτομέρειες δανεισμού από Ε.Ε και ΔΝΤ. Νέα πανηγύρια στήθηκαν για τον πακτωλό των 80δις ευρώ σε τρία χρόνια που θα δανειστούμε με «σχετικά χαμηλό» επιτόκιο…Πόσο χαμηλό; 4,8-5,5%....Όντως λίγο χαμηλότερο από 6-7% της ελεύθερης αγοράς αλλά και πάλι απόλυτα ληστρικό αν θυμηθούμε πως μόλις ένα χρόνο πριν , θεωρούνταν τοκογλυφικά τα επιτόκια 4 - 4,5% με τα οποία δάνειζαν χρήματα οι αγορές στην Ελλάδα….. Είναι πλέον προφανές ότι η κυβέρνηση του ΠΑΣΟΚ, εφαρμόζοντας πιστά τις οδηγίες της ΕΕ, «ταΐζει» τις «αχόρταγες» αγορές με τα δικαιώματά μας και συνειδητά οδηγεί τη χώρα στην αγκαλιά του ΔΝΤ. Γι αυτό ο Πάγκαλος δηλώνει «ότι μας ζητάει το ΔΝΤ και η ΕΕ είναι αυτό που έτσι κι αλλιώς πρέπει να κάνουμε, αν είμαστε σώφρονες» και η Μπακογιάννη λέει ότι «δεν πρέπει να το δαιμονοποιούμε».\nΟι πολιτικές του συνιστούν οικονομικό ολοκληρωτισμό, ο οποίος σκοτώνει όχι με σφαίρες, αλλά με την πείνα. Αυτό τουλάχιστον διαμηνύει η τύχη τριών χωρών- μελών της Ευρωπαϊκής Ένωσης που υποχρεώθηκαν πρόσφατα να χτυπήσουν την πόρτα του ευαγούς ιδρύματος. Οι Ούγγροι υποχρεώθηκαν να καταργήσουν την 13η σύνταξη, και να περικόψουν κατά 20% έως 30% τους μισθούς των δημοσίων υπαλλήλων. Στη Λετονία, η κυβέρνηση μείωσε τις συντάξεις κατά 10%, τους μισθούς των δημοσίων υπαλλήλων κατά 20% και εκείνους εκπαιδευτικών και γιατρών κατά 40%, προκαλώντας οικονομική καταβαράθρωση, με μείωση του ΑΕΠ κατά 24% μέσα σε δύο χρόνια. Όσο για τη Ρουμανία, προχώρησε στην απόλυση 100.000 δημοσίων υπαλλήλων (έπονται 10.000 σιδηροδρομικοί), ενώ το ΑΕΠ μειώθηκε 9% σε ένα χρόνο. Με τα σχέδια της κυβέρνησης η Ελλάδα μπαίνει σε έναν μόνιμο φαύλο κύκλο κρίσης και καταστροφής σαν αυτούς που μαστίζουν χρόνια τώρα το λεγόμενο «Τρίτο Κόσμο». Δεν ήρθαν καν ακόμα οι «τεχνικοί» σύμβουλοι του ΔΝΤ και τα κοράκια με πρώτο τον γνωστό Ολι Ρεν άρχισαν τις συμβουλές: Να απολυθούν δημόσιοι υπάλληλοι, να μειωθούν οι μισθοί και στον ιδιωτικό τομέα κ.τ.λ Αποδεικνύεται πως η επίθεση στα εργατικά δικαιώματα ΔΕΝ ΕΧΕΙ ΤΕΛΟΣ και η παλιά ρήση για το κεφάλαιο πως όσο μεγαλύτερα κέρδη βγάζει τόσο πιο αχόρταγο γίνεται είναι πέρα για πέρα αληθινή….\nΦυσικά υπάρχει και άλλη λύση:\n· να σταματήσουμε εδώ και τώρα να πληρώνουμε τόκους και χρεολύσια στους τραπεζίτες. Όσα έχουμε πληρώσει μέχρι τώρα έχουν πολλές φορές αποπληρώσει τα δανεικά.\n· Να εθνικοποιήσουμε τις τράπεζες για να σταματήσουμε την διαφυγή του χρήματος στο εξωτερικό και να λειτουργήσουν με βάση το συμφέρον των εργαζομένων.\n· Να φορολογήσουμε το κεφάλαιο και να δεσμεύσουμε τα εργοστάσια όσων τα κλείνουν για να τα πάνε στο εξωτερικό και όσων χρωστάνε στο δημόσιο (όπως άλλωστε κάνουν οι τράπεζες στον τελευταίο μεροκαματιάρη που δεν μπορεί να δώσει τις δόσεις του δανείου)\n· Να μειώσουμε δραστικά τους εξοπλισμούς και να φορολογήσουμε την εκκλησιαστική περιουσία.\nΑυτή την πορεία ακολούθησε η Αργεντινή τη 10ετία του 90 όταν μετά από χρόνια απομύζησης των εργαζομένων από τους βρικόλακες του ΔΝΤ αυτοί εξεγέρθηκαν ενάντια στη φτώχεια, την πείνα και την εξαθλίωση, εκδίωξαν 4 κυβερνήσεις μέσα σε ένα μήνα και επέβαλαν τελικά όχι μόνο τα παραπάνω αλλά και την διαγραφή του Αργεντίνικου χρέους στις αγορές.\nΤα παραπάνω μαζί με ένα σύνολο αλλαγών υπέρ του κόσμου της εργασίας για ενίσχυση των μισθών, της δουλειάς, της παιδείας της υγείας και του πολιτισμού είναι το εφαλτήριο για να ανοίξει ο δρόμος για την κοινωνία χωρίς εκμετάλλευση σε ρήξη με την ΕΕ και τους διεθνείς οργανισμούς του κεφαλαίου. Τα παραπάνω εξασφαλίζουν αρκετά λεφτά για να καλύψουμε και τις χιλιάδες πιεστικές ανάγκες - για αυξήσεις στους μισθούς και τις συντάξεις πείνας, για τα νοσοκομεία, για την παιδεία. Αλλά φυσικά, το τελευταίο πράγμα που θέλει η κυβέρνηση είναι να έρθει σε ρήξη με αυτούς (κεφάλαιο τράπεζες κλπ) των οποίων τα συμφέροντα υπηρετεί . Γι΄ αυτό με απόφασή της μέσα στο Πάσχα τους προσφέρει και θα πάρουν 17 δις επιπλέον ως εγγυήσεις, επιπλέον σε αυτά που έδωσε η κυβέρνηση της ΝΔ πέρσι, τα οποία βαρύνουν σαν δαπάνη κανονικά τον προϋπολογισμό και προστίθενται στο έλλειμμα.\nΦΟΡΟΛΟΓΙΚΟ ΝΟΜΟΣΧΕΔΙΟ : Παίρνει από τους πολλούς χαρίζει στους λίγους\nΜας έλεγαν, ότι η κοινωνική ευαισθησία της κυβέρνησης θα φανεί με το φορολογικό… Το γλέντι «εις υγείαν των κορόιδων», θα σταματήσει με το νέο φορολογικό νομοσχέδιο, είχε πει ο πρωθυπουργός. Κι όμως, τα κορόιδα, μάλλον, θα αυξηθούν και το γλέντι θα συνεχίζεται. Άλλωστε, η μεγάλη ληστεία για τους εργαζόμενους και τα λαϊκά στρώματα, έχει ξεκινήσει ήδη με την αύξηση των συντελεστών του ΦΠΑ από 19% σε 21% και από 9% σε 10% που εφαρμόζεται από τις 15 Μάρτη.\nΤΟ ΝΕΟ ΚΟΛΠΟ ΤΩΝ ΑΠΟΔΕΙΞΕΩΝ….ΚΑΙ Η ΚΑΤΑΡΓΗΣΗ ΦΟΡΟΑΠΑΛΛΑΓΩΝ ΓΙΑ ΤΟΥΣ ΠΟΛΛΟΥΣ\n· Το πρώτο κόλπο είναι το σύστημα των αποδείξεων: υποτίθεται ότι ο στόχος του είναι να αναγκάσει τους «φοροφυγάδες» -μικροκαταστηματάρχες και ελεύθερους επαγγελματίες σαν τον υδραυλικό της γειτονιάς- να κόβουν αποδείξεις. Ο πραγματικός στόχος, όμως, είναι να μειώσει το αφορολόγητο όριο για τους μισθωτούς και τους συνταξιούχους, που ήταν στις 12.000 Ευρώ μέχρι τώρα. Δεκάδες χιλιάδες εργαζόμενοι παίρνουν λιγότερα από 850 ευρώ το μήνα, (που αντιστοιχούν σε περίπου 12.000 Ευρώ το χρόνο) και δεν πλήρωναν μέχρι τώρα κανένα φόρο. Τώρα θα πληρώσουν! Η πιο μεγάλη «μεταρρύθμιση» του νέου φορολογικού λοιπόν, είναι η επί της ουσίας, κατάργηση του αφορολόγητου ορίου μέσω της σύνδεσής του με μεγάλα ποσά αποδείξεων, τα οποία τα φτωχότερα στρώματα των μισθωτών δε θα μπορούν να «συλλέξουν». Αυτό γιατί τα αποδεικτικά από τις μεγαλύτερες πάγιες δαπάνες (εισιτήρια μετακινήσεων και λογαριασμοί για ρεύμα, νερό και τηλέφωνα) δεν γίνονται δεκτά σαν αποδείξεις.\n· Ταυτόχρονα διάφορες κατηγορίες αποδείξεων που έως τώρα μείωναν το φόρο ή υπολογίζονταν ως μείωση εισοδήματος πλέον θα προσμετρώνται μόνο για δικαιολόγηση του αφορολόγητου. Διπλό το κακό δηλαδή : μια δαπάνη που σου μείωνε το φόρο τώρα θα υπολογίζεται (αν την κάνεις) για να μην αυξηθεί ο φόρος!\n· Ακόμα χειρότερα είναι τα πράγματα για όσους έκαναν το λάθος να αγοράσουν σπίτι με δάνειο. Μέχρι τώρα το 40% των τόκων υπολογίζονταν ως έκπτωση από το φόρο. Πλέον μόνο το 20% θα εκπίπτει και αυτό σημαίνει απώλειες ακόμα και χιλιάδων ευρώ για όσους πήραν πρόσφατα στεγαστικό δάνειο (γιατί οι τόκοι είναι αυξημένοι ως ποσοστό αποπληρωμής τα πρώτα χρόνια).\nΕΙΜΑΙ ΖΩΝΤΑΝΟΣ ΑΡΑ ΠΛΗΡΩΝΩ ΦΟΡΟ!\n· Η δεύτερη φορολογική παγίδα είναι τα τεκμήρια διαβίωσης. Αφού είσαι ζωντανός έχεις εισόδημα και πληρώνεις φόρο για αυτό! Απίστευτη φορολογική αλχημεία για να πληρώνουν φόρο ακόμα και οι άνεργοι…Θεσμοθετούν το τεκμήριο διαβίωσης όπου όποιος είναι ζωντανός(!) έχει σώνει και καλά εισόδημα 3000ευρώ. Έχει τεκμαρτό εισόδημα αν έχει αυτοκίνητο έστω και αν δε το κινεί με τέτοιες τιμές βενζίνης, Eχει τεκμαρτό εισόδημα για το σπίτι 50ετίας του παππού του έστω κι αν αυτό καταρρέει, έχει τεκμαρτό εισόδημα αν δεν κληρώθηκε το παιδί να πάει στο δημόσιο νηπιαγωγείο και αναγκάζεται να πληρώσει ιδιωτικό παιδοφυλακτήριο…\nΤα τεκμήρια ταυτόχρονα είναι γελοιωδώς μικρά όταν αφορούν πισίνες, σκάφη, αεροσκάφη και οικιακές βοηθούς! Και ενώ πρέπει τώρα οι μισθωτοί και συνταξιούχοι να δικαιολογούν με αποδείξεις τεκμαρτά εισοδήματα 15000 χιλιάδων απλά για ένα σπίτι, ένα αυτοκίνητο και τη ζωή τους….. ένας ιδιοκτήτης αεροσκάφους(!) χρειάζεται να δικαιολογήσει τεκμαρτό εισόδημα μόλις 32000 ευρώ για αυτό… Τα τεκμήρια αυτά είναι ευθεία πρόσκληση στους έχοντες να δηλώσουν απλά λιγάκι παραπάνω από όσο δήλωναν και να εξακολουθήσουν να φοροδιαφεύγουν κανονικά. Επίσης δεν υπάρχει κανένα απολύτως τεκμήριο για αγορά μετοχών, ομολόγων, μεριδίων μετοχικών κεφαλαίων ίδρυσης και αύξησης μετοχικού κεφαλαίου ΑΕ. Προφανώς οι μεγαλομέτοχοι χωρίς ακίνητα στο όνομά τους είναι φτωχοί. Αυτό η κυβέρνηση το ονομάζει φορολογική δικαιοσύνη…..\nΦΟΡΟΛΟΓΙΚΕΣ ΚΛΙΜΑΚΕΣ ΦΥΣΙΚΩΝ ΠΡΟΣΩΠΩΝ : ΠΩΣ ΧΡΥΣΩΝΕΤΑΙ ΤΟ ΧΑΠΙ …\nΟι νέες φορολογικές κλίμακες οδηγούν σε οριακή μείωση φόρου για χαμηλά εισοδήματα. Για το μέσο δημόσιο υπάλληλο των 22.000 ευρώ το χρόνο η μείωση φόρου είναι της τάξης των ….340 ευρώ το χρόνο. Αλλά την ίδια στιγμή οι τεράστιες αυξήσεις στους έμμεσους φόρους (ΦΠΑ, καύσιμα, ΔΕΗ κτλ), η κατάργηση της αυτοτελούς φορολόγησης των επιδομάτων (χωρίς προηγούμενη ενσωμάτωσή τους στον μισθό) για εκατοντάδες χιλιάδες δημοσίους υπαλλήλους, και ο δραστικός περιορισμός διαφόρων φορολογικών ελαφρύνσεων οδηγούν σε πραγματικές απώλειες ενός μισθού το χρόνο.\nΦΟΡΟΛΟΓΙΚΕΣ ΚΛΙΜΑΚΕΣ ΝΟΜΙΚΩΝ ΠΡΟΣΩΠΩΝ : ΑΠΑΛΛΑΓΕΣ ΓΙΑ ΤΟΥΣ ΕΧΟΝΤΕΣ ΚΑΙ ΤΟ ΚΕΦΑΛΑΙΟ\n· Υπάρχει μείωση των φορολογικών συντελεστών των νομικών προσώπων. Η φορολογία στα αδιανέμητα κέρδη των A.E, των Ε.Π.Ε, και των μεγάλων Κοινοπραξιών μειώνεται από 25% σε 24% για φέτος και σε 4 χρόνια, στο 20%. Συνεχίζεται δηλαδή η μείωση των συντελεστών, που ξεκίνησε από την κυβέρνηση Σημίτη με μείωση από 45% σε 35% και συνεχίστηκε από την κυβέρνηση της Ν.Δ. (Θυμίζουμε ότι από το 2005, μέσα σε 4 χρόνια μειώθηκαν από το 35% στο 25%.) Ποιοι ωφελούνται; Ας δούμε τι έγινε και επί ΝΔ: Ο φόρος δηλαδή των Νομικών Πρόσωπων μειώθηκε, ακόμα και σε απόλυτο αριθμό. Το δημόσιο έχασε ένα τεράστιο ποσό φόρων, το οποίο όμως πλήρωσαν οι μισθωτοί και οι συνταξιούχοι, αφού στο εν λόγω διάστημα πλήρωσαν 2,33 δις ευρώ περισσότερα. Το ίδιο θα γίνει και σήμερα. Σήμερα η δικαιολογία είναι πως έτσι θα επενδύονται τα κέρδη αντί να μοιράζονται στους μετόχους. Αλλά είναι κοινό μυστικό στην αγορά πως η διανομή των κερδών μπορεί να γίνει μέσω προσωπικών αγορών ή «επενδύσεων» αλλά στο όνομα της εταιρίας….οπότε δεν φαίνεται σαν διανομή κερδών και άρα πλέον …θα φορολογείται λιγότερο!\nΜέσα στα αδιανέμητα κέρδη που η φορολογία τους μειώνεται είναι και αυτά των τραπεζών (όπως όλων των Α.Ε) Αξίζει να θυμηθούμε ότι το ΠΑΣΟΚ σαν αντιπολίτευση είχε καταθέσει πρόταση νόμου για την φορολογία των Τραπεζών αυτό το θέμα και η κ. Κατσέλη είχε δηλώσει σε συνέντευξη τύπου: «Οι τράπεζες, υπολογίζεται ότι πληρώνουν περίπου το…7% των κερδών τους σε φόρους, έναντι 27% που καταβάλει ένας μέσος εργαζόμενος με ετήσιες αποδοχές της τάξεως των 30.000 ευρώ». Τώρα τα σοσιαλιστικά προσωπεία μπήκαν στο ράφι.\n· Δεν αναγνωρίζονται μεν δαπάνες ή αγορές που γίνονται με τη μέθοδο των τριγωνικών συναλλαγών μέσω off shore εταιρειών, όμως, δεν υπάρχει οποιοδήποτε πρόστιμο για αυτήν τη τακτική φοροδιαφυγής των επιχειρήσεων. Το μόνο που προβλέπει το νομοσχέδιο είναι ότι αν ανακαλυφθεί, θα προστίθενται στα ακαθάριστα έσοδα της επιχείρησης, τα έσοδα που προσπάθησε να αποκρύψει με αυτόν τον τρόπο.\nΟ ΛΟΓΙΣΤΙΚΟΣ ΠΡΟΣΔΙΟΡΙΣΜΟΣ ΕΙΣΟΔΗΜΑΤΟΣ ΠΟΥ…. ΔΕΝ ΤΟΥΣ ΑΦΟΡΑ ΟΛΟΥΣ\nΠολύς λόγος έγινε για τους ελεύθερους επαγγελματίες που φοροδιαφεύγουν κ.τ.λ. Καταργείται λοιπόν κάθε ειδικός τρόπος φορολόγησης ορισμένων κατηγοριών επαγγελμάτων (Ταξί, Φορτηγά Δημόσιας Χρήσης, Μηχανικοί - Αρχιτέκτονες, Λιανοπωλητές, Πρακτορεία ΠΡΟΠΟ, Βενζινάδικα, κ.α.). και πρέπει όλοι να κόβουν αποδείξεις και σωστά…Όλως περιέργως όμως, δεν γίνεται καμία αναφορά στην ομάδα που έχει επιτύχει την πιο προκλητική φορολογική μεταχείριση δηλαδή τις εφοπλιστικές και ναυτιλιακές επιχειρήσεις, που καταβάλουν φόρους ανάλογα με την ηλικία των πλοίων και την ολική χωρητικότητα τους. Το αποτέλεσμα αυτού του τρόπου φορολόγησης είναι πραγματικά εντυπωσιακό: ενώ η Ελλάδα έχει τον μεγαλύτερο εμπορικό στόλο στον κόσμο, τα φορολογικά έσοδα από την ναυτιλία είναι μικρότερα από τα έσοδα των παραβόλων που πληρώνουν οι μετανάστες για την νομιμοποίηση τους !\nΗ κυβέρνηση εξαίρεσε από την περικοπή των επιδομάτων που εφαρμόστηκε στο δημόσιο, μια σειρά από επιδόματα των αστυνομικών και του στρατού. Η εξαίρεση αυτή έγινε με νυχτερινή (ν)τροπολογία που κατατέθηκε αφού είχε ολοκληρωθεί η ψηφοφορία του φορολογικού νομοσχεδίου. Είναι προφανές ότι η κυβέρνηση θέλει να στείλει μήνυμα, ότι οι αστυνομικοί δεν είναι σαν τους άλλους δημοσίους υπαλλήλους, αλλά ένα ξεχωριστό κομμάτι, που μόνο αν συνεχίσει να ασκεί τα καθήκοντα του με σθένος απέναντι στους διαδηλωτές, θα απολαμβάνει και των εξαιρέσεων των περικοπών. Όλα αυτά δε δείχνουν παρά το φόβο του κράτους απέναντι σε επικείμενες εξεγέρσεις του κόσμου γι’ αυτό και ενισχύουν τον κατασταλτικό μηχανισμό. Επίσης γι’ αυτό και πέρασαν τη ρύθμιση στα κρυφά.\nΜε τροπολογίες της τελευταίας στιγμής, αποσύρθηκε η διάταξη για επιβολή φόρου 8% στα τιμολόγια των επιχειρήσεων (διάταξη που σκόπευε να χτυπήσει τα εικονικά τιμολόγια). Οι αντιδράσεις των εμπόρων και των στελεχών της αγοράς, ότι εν μέσω κρίσης δε γίνεται να επιβαρύνονται με νέους φόρους, εισακούστηκαν από την κυβέρνηση. Δεν υπάρχει βέβαια η ίδια ευαισθησία για τους εργαζόμενους των οποίων τα εισοδήματα περικόπτονται έτσι κι αλλιώς με πλήθος έμμεσων φόρων. Φαίνεται πως οι μισθωτοί είμαστε απρόσβλητοι από την κρίση. Μειώθηκαν επίσης τα τεκμήρια για ιστιοφόρα, και σκάφη αναψυχής και για σπίτια άνω των 300 τ.μ. ενώ μετά τις έντονες αντιδράσεις της, εξαιρέθηκε η εκκλησία από την προκαταβολή φόρου 55% για τα μισθώματα!\nΗ κορυφαία τροποποίηση της τελευταίας στιγμής αφορά τη φορολόγηση αγοραπωλησιών μετοχών. Έως τώρα εαν φυσικό η νομικό πρόσωπο αγόραζε μετοχές και τις πουλούσε με κέρδος (όποτε και να το έκανε αυτό) το κέρδος φορολογούνταν με φόρο υπεραξίας 15% (που ήταν ήδη μικρός) αλλά τώρα……θα φορολογείται με 20% για τους 3 πρώτους μήνες μετά την αγορά, για 15% για άλλους 9 μήνες και με μόλις 0,15%! Δηλαδή ουσιαστικά η φορολογία αγοραπωλησιών μετοχών γίνεται μηδενική εφόσον μεσολαβεί διάστημα 12 μηνών από την προηγούμενη.\nΌλες αυτές ήταν αλλαγές που ελαφρύνουν …τους πλούσιους!\nΌμως, άμεσα, θα αποδίδεται «η δικαιοσύνη» όσον αφορά στις αποζημιώσεις σε περίπτωση απόλυσης: ως τώρα τα πρώτα 20.000 Ευρώ ήταν αφορολόγητα, ενώ τα υπόλοιπα φορολογούνταν αυτοτελώς με συντελεστή 20%. Τώρα το αφορολόγητο ανέβηκε, ύστερα από τον θόρυβο που ξέσπασε, στις 30.000. Αλλά από εκεί και πάνω τα ποσά φορολογούνται με κλίμακα που φτάνει ως και το 40%. Και αυτά εισπράττονται άμεσα -παρακρατούνται από τον εργοδότη!\nΕ βέβαια, αν δεν πληρώσουν οι άνεργοι και οι εργαζόμενοι ποιος θα πληρώσει;\nΟι εφοπλιστές; Οι τραπεζίτες; Η εκκλησία; Οι επιχειρήσεις;\nΜα που να τα βρουν οι καημένοι! Δεν βλέπετε την κρίση;


τοίχο-τοίχο...: Αριστερά και Έθνος\nΓια τους υπερευαίσθητους μόνο με τους μετανάστες νεο-αριστερούς, που αγνοούν πλήρως τη ζωή των Ελήνων πολιτών και έχουν διαγράψει πλήρως τις λέξεις "Ελλάδα" και "πατρίδα" από το λεξιλόγιο και την πολιτική τους.\nΓι αυτούς που προβοκάρουν τις κατακτήσεις της Αριστεράς, όπως το Πανεπιστημιακό Άσυλο, μεταβάλλοντας τα Πανεπιστήμια σε χώρους υποδοχής και κατάκλισης οποιουδήποτε.\nΓι αυτούς που αντί να στοχεύουν στη ριζοσπαστικοποίηση της ελληνικής κοινωνίας, τελικά κινητοποιούν τα πιο αντιδραστικά ανακλαστικά της, μέσω της απόλυτης μπουρδελοποίησης του Κράτους που επιχειρούν.\nΑπλά ας διαβάσουν και ας αναρωτηθούν αν αυτό που υποστηρίζουν έχει σχέση με την Αριστερά που κερδίζει μάχες στην κοινωνία και βρίσκει υποστηρικτές.\nΑντιγράφω ένα πολύ ενδιαφέρον σχόλιο κάποιου ανώνυμου από το http://enosy.blogspot.com/2011/01/blog-post_21.html\nΠάντα η Αριστερά, λόγω αντι-ιμπεριαλισμού και στροφής προς το λαό, υποστήριζε τη λαική κουλτούρα. Ε, δεν είναι η υπέρτατη μαλακία να δωρίζεις στην άκρα δεξιά όλα τα πολιτιστικά επιτεύγματα του κινήματος και να τους αφήνεις να τους αφήνεις να τελούν usurpatio σε ένα αξίωμα που δεν τους ανήκει και να ποζάρουν για"Έλληνες", οι ανθέλληνες;\nΔε βλέπετε τι γίνεται στο ΥouTube; Της πουτάνας.\nΑκούνε "Μπήκαν στην πόλη οι εχθροί" και πορώνονται και φωνάζουν ;"Ναιαιαι, να πάρουμε πίσω την Πόλη".Ακούνε "Πέτρινα χρόνια" και νομίζουν, οτι λέει για την αρχαία Ελλάδα και τα αγάλματα. Ακούνε: "Όταν σκοτώνονται, η ζωή τραβάει την ανηφόρα" και κάποιοι τους έπεισαν οτι μιλάει για τους "Έλληνες" γενικά.\nΤους χάρισε η αριστερά τα κλαρίνα και τους κεμετζέδες...Και τα παιδιά των δοσίλογων ποζάρουν καλύτερα για Έλληνες.\nΤο να εμφανίζεσαι πατριωτικός δεν αναιρεί την ταξική ανάλυση. Πότε εξήγησε στα παιδάκια αυτά με απλότητα τι είναι έθνος και τί κοινωνική τάξη; Και δεν είναι δύσκολο:\n-Ζούμε σε ένα Κράτος.\nΤα Κράτη σήμερα, τα περισσότερα είναι εθνικά κράτη.\n-Στο δικό μας υπάρχει ένα Έθνος, το Ελληνικό (και κάποιες μειονότητες)στο οποίο ανήκουμε.\n-Το Έθνος αποτελείται από κοινωνικές τάξεις.\n-Μία τάξη αυτή τη στιγμή είναι κυρίαρχη, η καπιταλιστική.\n-Όλες οι άλλες τάξεις πλήν της κυρίαρχης είναι ο Λαός.\n-Οι λαοί δεν έχουν να χωρίσουν τίποτα.\n-Όμως αν κάποιο άλλο κράτος επιτεθεί στο δικό μας, όλες οι τάξεις ενώνονται και πολεμάνε.\n-Αλλά σε περίοδο ειρήνης οι τάξεις έχουν εντελώς αντίθετα συμφέροντα.\n-Όπως η άρχουσα τάξη βάζει πάνω από τα εθνικά συμφέροντα τα δικά της συμφέροντα, έτσι κι ο λαός οφείλει να υπερασπίζει τον εαυτό του -απέναντί της με όλα τα μέσα.\nΈτσι, σχολικά του νηπιαγωγείου. Δύσκολο είναι;\nΦυσικά θα μπορούσε κανείς να πει και ότι η δική μας αστική τάξη στο παρελθόν ,πχ, την κατοχή είχε συνεργαστεί με τους κατακτητές κλπ. κλπ. Οτιδήποτε, αρκεί να μην αφεθούν οι πιτσιρικάδες να πιστεύουν, ότι μπορεί να υπάρξει πολιτική ανάλυση χωρίς ταξικά κριτήρια, μόνο με εθνικά. Γιατί αλλιώς θα μας φταίνε οι Εβραίοι κι ο Σόρος, που μας μισεί .\nΌμως όλα αυτά ΔΕΝ αντίκεινται στο ότι εμείς, ο Ελληνικός λαός ανήκει και σε κάποιο έθνος, με τη γλώσσα του τα ιδιαίτερα χαρακτηριστικά του,την ιστορία του και την κουλτούρα του.\nΑναρτήθηκε από Μαζεστίξ στις 2:31 μ.μ.\nΑνώνυμος 15 Δεκεμβρίου 2011 - 6:23 μ.μ.\nΡΟΚΑΝΙΣΑΤΕ ΚΑΛΑ, ΟΛΑ ΑΥΤΑ ΤΑ ΧΡΟΝΙΑ.\nΤΩΡΑ ΘΥΜΗΘΗΚΑΤΕ ΤΗΝ ΠΑΤΡΙΔΑ,ΠΟΥ ΚΟΠΗΚΕ Η ΜΑΣΑ.\nΤΟ ΠΑΝΕΠΙΣΤΗΜΙΑΚΟ ΑΣΥΛΟ ΕΙΝΑΙ ΚΑΤΑΚΤΗΣΗ? Η ΠΑΓΚΟΣΜΙΑ ΕΛΛΗΝΙΚΗ ΞΕΦΤΥΛΑ?\nΜαζεστίξ 16 Δεκεμβρίου 2011 - 7:59 π.μ.\nΕντάξει, "μαζί τα φάγαμε".\nΕίσαι ικανοποιημένος τώρα;;;


Οικονομία και ενέργεια στο επίκεντρο της συνάντησης Σαμαρά - Πούτιν\nΚυρ. 1 ΑΥΓ 21 16:27\nΜε τον πρόεδρο της Ρωσίας συναντάται σήμερα στις 5:00 το απόγευμα στις Βρυξέλλες ο πρωθυπουργός κ. Αντώνης Σαμαράς, στο περιθώριο της συνόδου ΕΕ - Ρωσίας.\nΌπως αναφέρουν κυβερνητικές πηγές η συνάντηση έχει συμβολική σημασία, καθώς σηματοδοτεί την αναθέρμανση των σχέσεων της ελληνικής κυβέρνησης με το Κρεμλίνο μετά από διάστημα αρκετών μηνών που έχουν μπει στον πάγο.\nΟι ίδιες πηγές σημειώνουν ότι ένα πρώτο βήμα είχε γίνει με την επίσκεψη του υπουργού Εξωτερικών Λαβρόφ στην χώρα μας.\nΟι σχέσεις των δύο κυβερνήσεων πάγωσαν μετά το ναυάγιο στην ιδιωτικοποίηση της ΔΕΠΑ για το οποίο η μία πλευρά επέρριψε την ευθύνη στην άλλη. Πάντως και η γενικότερη σχέση της ΕΕ με την Ρωσία η οποία επιβαρύνεται και από τα γεγονότα στην Ουκρανία δεν βοηθά την προσέγγιση. Τα επεισόδια στην Ουκρανία ξεκίνησαν όταν ο πρόεδρος της χώρας Γιανούκοβιτς ανέστειλε την συμφωνία σύνδεσης με την ΕΕ μετά από πιέσεις που άσκησε η Μόσχα και συνοδεύθηκαν με προειδοποίηση διακοπής της οικονομικής και ενεργειακής βοήθειας.\nΠάντως αναμένεται στην συνάντηση Σαμαρά- Πούτιν να γίνει μία πρώτη γενική συζήτηση για θέματα κοινού ενδιαφέροντος κυρίως στην οικονομία και στην ενέργεια. Κυβερνητικές πηγές σημειώνουν ότι αναμένεται να συζητηθούν οι ιδιωτικοποιήσεις καθώς όχι πριν από πολύ καιρό οι Ρώσοι είχαν εκδηλώσει ενδιαφέρον. Η ιδιωτικοποίηση της ΔΕΠΑ, τα ΕΛΠΕ, οι σιδηρόδρομοι σε σχέση και με το λιμάνι της Θεσσαλονίκης είναι τομείς στους οποίους είχαν εκδηλώσει ενδιαφέρον ρωσικά συμφέροντα. Ο κ. Σαμαράς είχε γίνει δεκτός από τον κ. Πούτιν προ δύο ετών όταν ακόμη ήταν στην αντιπολίτευση, ωστόσο η επίσημη επίσκεψη στην Μόσχα ως πρωθυπουργός δεν έγινε αφού εν τω μεταξύ οι σχέσεις επιδεινώθηκαν.


Ευρώπη: Νοέμβριος του lockdown | Euronews\nΑπό Γιώργος Αϊβαλιώτης • ανανεώθηκε πριν: 30/10/2020\nΝέα επαυξημένα μέτρα «τελευταία ευκαιρία όπως την αποκαλούν οι αρχές θα εφαρμοστούν στο Βέλγιο ως απόρροια των επαυξημένων κρουσμάτων κορωνοϊού.\nΣύμφωνα με τον Ευρωπαϊκό Κέντρο Λοιμώξεων το Βέλγιο εμφανίζει τα υψηλότερα κρούσματα από κάθε άλλη χώρα της γηραιάς ηπείρου ανά 100.000 κατοίκους.\nΣτο προτελευταίο βήμα πριν το καθολικό lockdown από την Δευτέρα κλειστές θα παραμείνει το σύνολο επιχειρήσεων που ανήκουν στην κατηγορία μη αναγκαίων υπηρεσιών, παροχών και προμηθειών.\nΣτην Γαλλία κατά την πρώτη ημέρα του πανεθνικού lockdown οι δρόμοι του Παρισιού εμφανίζονται λιγότερο πολυσύχναστοι.\nΣύμφωνα με τα όσα ανακοίνωσε ο Πρόεδρος Εμανουέλ Μακρόν η έξοδος από το σπίτι επιτρέπεται εκτός της εργασίας , όταν δεν είναι εφικτή η τηλεργασία, μόνο για άσκηση προμήθειες τροφίμων και ιατρικά ραντεβού.\n«Είμαι 82 ετών και μας έχουν αποκλείσει δεν έχουμε δικαίωμα να μετακινηθούμε και χρειαζόμαστε ειδική άδεια. Είναι πάντα αυτά τα χαρτιά που είναι άχρηστα», λέει ο Ρενέ ένας ηλικιωμένος κάτοικος του Παρισιού.\n«Το δύσκολο στο lockdown είναι όταν ζεις μόνη σου και είσαι 70 ετών σαν κι εμένα. Δεν έχεις σε κανέναν να μιλήσεις και ζεις μέσα σε τέσσερις τοίχους», λέει η Τερέζ, που κατοικεί κι εκείνη στην γαλλική πρωτεύουσα.\nΣτην Πορτογαλία προστέθηκαν εσωτερικοί ταξιδιωτικοί περιορισμοί. Απαγορεύονται οι μετακινήσεις μεταξύ των περιφερειών.\nΟι αρχές έχουν στήσει μπλόκα για να διασφαλίσουν ότι αν χρειαστεί κάποιος να ταξιδέψει έχει σοβαρό λόγο.\nΣτην Ιταλία οι διαδηλώσεις συνεχίζονται με την σκυτάλη να παίρνουν τα μέλη σωματείων καλλιτεχνών.\nΠέραν από τα θέατρα σε υποχρεωτικό κλείσιμο μετά τις 6 το απόγευμα είναι τα καταστήματα υγειονομικού ενδιαφέροντος με αρχικό ορίζοντα τις 24 Νοεμβρίου.\nΣτην λίστα των χωρών με lockdown εισέρχεται και η Γερμανία αρχής γενομένης από την Δευτέρα.\nΕπί τέσσερις εβδομάδες κλείνουν εστιατόρια, μπαρ κινηματογράφοι και θέατρα με την ελπίδα να μειωθούν τα ημερήσια κρούσματα.\nΜε την Τσεχία να ακολουθεί κατά πόδας το Βέλγιο στον ημερήσια αριθμό κρουσμάτων αναλογικά με τον πληθυσμό η κατάσταση έκτακτης ανάγκης στην χώρα παρατάθηκε έως τις 20 Νοεμβρίου.\nΜεταξύ άλλων απαγορεύεται η κυκλοφορία από τις 9 το βράδυ έως τις 6 τα ξημερώματα.


ΒΙΝΤΕΟ:21χρονος Ρεθυμνιώτης έχασε τη ζωή του - Νέο θανατηφόρο τροχαίο\nΣτην θλίψη βυθίστηκε σήμερα ένα χωριό του Μυλοποτάμου στο Ρέθυμνο, από το χαμό ενός νέου μόλις 21 ετών, που έσβησε χθες το βράδυ στο δυστύχημα που σημειώθηκε στο βόρειο οδικό άξονα Κρήτης, στο ύψος των Σισών στο Ρέθυμνο.\nΟ άτυχος Ρεθυμνιώτης που κατευθυνόταν με αυτοκίνητό του προς το Ηράκλειο, κάτω από αδιευκρίνιστες μέχρι στιγμής συνθήκες, έχασε τον έλεγχο, με αποτέλεσμα να καρφωθεί σε ένα δένδρο.\nΑπό την πρόσκρουση το αυτοκίνητο μεταμορφώθηκε σε μία άμορφη μάζα σιδερικών, ενώ χρειάστηκε η συνδρομή της πυροσβεστικής για να απεγκλωβίσει τον οδηγό, ο οποίος λίγα λεπτά αργότερα υπέκυψε στα τραύματά του.\nΕιδικότερα, νέα τραγωδία τη νύχτα στο βόρειο οδικό άξονα Κρήτης, στο ύψος των Σισών στο Ρέθυμνο. Ένα παλικάρι μόλις 21 ετών έσβησε στην άσφαλτο, όταν το αυτοκίνητο που οδηγούσε καρφώθηκε σε δένδρο.\nΤο δυστύχημα σημειώθηκε λίγο πριν τις επικίνδυνες στροφές των Σισών, όταν ο 21χρονος κάτω από αδιευκρίνιστες μέχρι στιγμής συνθήκες έχασε τον έλεγχο του οχήματος του και με σφοδρότητα κατέληξε σε δένδρο.\nΟ άτυχος νέος που κατάγεται από χωριό του Μυλοποτάμου, κατευθυνόταν προς το Ηράκλειο. Από την πρόσκρουση, εγκλωβίστηκε μέσα στο αυτοκίνητό του που είχε μετατραπεί σε άμορφη μάζα σιδερικών.\nΆνδρες της πυροσβεστικής από το κλιμάκιο του Περάματος που έφτασαν στο σημείο, αναγκάστηκαν να κόψουν τις τσαλακωμένες λαμαρίνες για να απεγκλωβίσουν το νέο από τα συντρίμμια. Δυστυχώς όμως ήταν βαρύτατα τραυματισμένος και λίγο αργότερα υπέκυψε.\nΚαι ενώ το τμήμα Τροχαίας του ΒΟΑΚ διερευνά τις συνθήκες κάτω από τις οποίες ένας ακόμα συνάνθρωπός μας χάθηκε, ο πρόεδρος της πρωτοβουλίας πολιτών για την πρόληψη των τροχαίων στο Ρέθυμνο, Γιώργος Καραβιώτης, εφιστά την προσοχή των νέων, καλώντας τους να έχουν τεταμένη την προσοχή τους όταν πιάνουν το τιμόνι στα χέρια τους.\nΤο όνομα του άτυχου Ρεθυμνιώτη έρχεται να προστεθεί στην ήδη μακριά λίστα των νεκρών της ασφάλτου, που μετρά η Κρήτη από τις αρχές του χρόνου.


Microsoft Surface: Απογοητευτικές πωλήσεις - Biztech\nMicrosoft Surface: Απογοητευτικές πωλήσεις\nΜπορεί να μην θέλουμε να μιμηθούμε το δραματικό ύφος των σαιξπηρικών ηρώων ωστόσο οφείλουμε να παραδεχτούμε ότι κάτι δεν πάει καλά στο βασίλειο της Microsoft. Συγκεκριμένα, νέα στοιχεία που ήρθαν στο φως της δημοσιότητας αποκαλύπτουν τις άκρως απογοητευτικές πωλήσεις της ταμπλέτας Surface, που δεν ξεπέρασαν τα 1,5 εκατ. τεμάχια τους τέσσερις μήνες που διατίθεται στην αγορά. Έτσι, μετά την διαφαινόμενη αποτυχία των Windows 8 και το Surface δείχνει αδύναμο να δελεάσει τους καταναλωτές.\nΗ αποτυχημένη πορεία του Surface γίνεται ακόμη πιο εμφανής αν αναλογιστούμε ότι στην ίδια περίοδο της κυκλοφορίας του, η παγκόσμια αγορά των tablets έφτασε τα 52,5 εκατομμύρια τεμάχια. Οι πληροφορίες αυτές διέρρευσαν στο οικονομικό πρακτορείο Bloomberg από πηγές που δεν κατονομάζονται, ωστόσο το πρακτορείο αναφέρει ότι έχουν ”γνώση του αριθμού των πωλήσεων”.\nΟι ίδιες πηγές αναφέρουν ότι το μοντέλο Surface Pro τα πάει ακόμα χειρότερα, καθώς από τον Ιανουάριο που διατέθηκε στην αγορά των ΗΠΑ, μέχρι σήμερα, έχει πουλήσει μόλις 400.000 κομμάτια. Αναλυτές υποστηρίζουν πως οι συσκευές ίσως πληρώνουν τα σπασμένα των Windows 8 που φαίνεται να λειτουργούν ως μαύρη τρύπα που ρουφά και τη δυναμική των πωλήσεων του hardware.\nEnterprisehardwareMicrosoftεφαρμογεςνεα & τασεις\nH Microsoft ηγείται της αγοράς των detachables\nChannel-Manager 18/02/2016 18/02/2016


Πρόσκληση υπογραφής των επιτυχόντων παραγωγών - e-Grevena Portal\nΤαχ. Διεύθυνση : Διοικητήριο “Κώστας Ταλιαδούρης”\nΠληροφορίες : Κ. Ντινόπουλος\nΤηλέφωνο : 24623 53087\nΦαξ : 24620 76072\nΓρεβενά, 17/11/2014 : kntinopoulos@1162.syzefxis.gov.gr\nΑπό την Διεύθυνση Αγροτικής Οικονομίας και Κτηνιατρικής της Περιφερειακής Ενότητας Γρεβενών (ΔΑΟΚ) ανακοινώνεται ότι ο κ. Υπουργός Αγροτικής Ανάπτυξης και Τροφίμων υπέγραψε τις αποφάσεις ένταξης των επιτυχόντων παραγωγών στην δράση 1.4 στο πρόγραμμα «Αμειψισπορά με ξηρικές καλλιέργειες σε καπνοπαραγωγικές περιοχές». (2η πρόσκληση 2013), και στην δράση 2.3 στο πρόγραμμα «Σύστημα Ολοκληρωμένης Διαχείρισης στην παραγωγή καπνού». (2η πρόσκληση 2012 και 3η πρόσκληση 2013).\nΠαρακαλούνται οι επιτυχόντες παραγωγοί να προσέλθουν στην ΔΑΟΚ για την υπογραφή των συμβάσεων.


Οι «ψίθυροι» και οι έρευνες της Αστυνομίας για τη φρικιαστική επίθεση με βιτριόλι στην άτυχη Ιωάννα\n22-05-2020 | 14:46\nΦως στο μυστικό της 34χρονης Ιωάννας, που έγινε αιτία να δεχτεί τη φρικιαστική επίθεση με βιτριόλι από μια άγνωστη προς το παρόν μαυροφορεμένη γυναίκα με χειρουργική μάσκα, ενδέχεται να ρίξουν δύο άνδρες, οι οποίοι είχαν βρεθεί πολύ πρόσφατα στον φιλικό περίγυρο της καστανόξανθης καλλονής από το Λουτρό Αμφιλοχίας και έχουν κληθεί να καταθέσουν.\nΟι άνδρες αυτοί ανήκουν στις φιλικές και κοινωνικές επαφές της 34χρονης, αλλά δεν έχουν σχέση μεταξύ τους. Η παρουσία τους στη ζωή της σε διαφορετικές χρονικές στιγμές προέκυψε από φήμες και αναφορές προσώπων με τα οποία η Ιωάννα είχε επαγγελματική σχέση.\nΑπό τους οικείους της δεν έχουν προκύψει λεπτομέρειες για κάποιο γεγονός που να πυροδότησε την εκδικητική μανία της δράστριας. Έτσι, οι αστυνομικοί της Ασφάλειας έχουν επικεντρώσει τις έρευνες στον στενό κύκλο της άτυχης κοπέλας και ήδη έχουν κληθεί για καταθέσεις οι τέσσερις κοντινοί της φίλοι.\nΠαράλληλα, έχει ζητηθεί από την εισαγγελία άρση τηλεφωνικού απορρήτου και επικοινωνιών, ώστε να ερευνηθούν όλες οι επικοινωνίες και οι επαφές της Ιωάννας. Αν και οι αστυνομικοί έχουν στη διάθεσή τους το κινητό της, δεν έχουν καταφέρει να το ανοίξουν, καθώς, σύμφωνα με καλά ενημερωμένες πηγές, ο κωδικός που τους έδωσε η 34χρονη ήταν λανθασμένος. Πάντως, δεν έχουν αμφιβολία ότι ο τρόπος και το είδος της επίθεσης εκφράζουν μίσος και εμπάθεια, ενδεχομένως από εντελώς προσωπικά κίνητρα και συγκεκριμένα απο κάποια αντίζηλο. Αυτό που εξετάζεται είναι κάποιες αναφορές για προστριβές της 34χρονης πριν από χρόνια και οι σχετικές πληροφορίες διερευνώνται. Λόγω των περιοριστικών μέτρων, τα γραφεία της εταιρίας στην οποία εργάζεται άρχισαν να επαναλειτουργούν τη Δευτέρα, δύο ημέρες πριν από την επίθεση.\nΟι Αρχές εκτιμούν ότι η δράστρια γνώριζε τον χώρο στην είσοδο της πολυκατοικίας όπου στεγάζονται τα γραφεία της ασφαλιστικής εταιρίας στην οποία εργάζεται η Ιωάννα, στην Καλλιθέα, καθώς προκύπτει ότι ήξερε πώς να κινηθεί. «Ηταν προσχεδιασμένη ενέργεια, ενώ κατά την ιχνηλασία δεν εντοπίστηκε στον χώρο ούτε το δοχείο στο οποίο μετέφερε το καυστικό υγρό με το οποίο πραγματοποίησε την επίθεση» αναφέρουν χαρακτηριστικά αξιωματικοί της Ασφάλειας. Οπως προέκυψε από την έρευνα, η μαυροφορεμένη γυναίκα περίμενε την 34χρονη στην είσοδο της πολυκατοικίας όπου στεγάζονται τα γραφεία της εταιρίας στην οποία εργάζεται. Στον συγκεκριμένο χώρο δεν υπάρχει εγκατεστημένη κάμερα.\nΩστόσο, υπάρχουν κάμερες σε άλλα σημεία στην ευρύτερη περιοχή και έχει αναζητηθεί υλικό από αυτές προκειμένου να εξακριβωθούν οι κινήσεις της άγνωστης γυναίκας κατά τη μετάβασή της στον χώρο, την παραμονή της εκεί και τη διαφυγή της αμέσως μετά την επίθεση. Από τον όγκο του οπτικού υλικού που έχουν στη διάθεσή τους οι αστυνομικοί, μπορούν να σχηματίσουν μια εικόνα για τα γεγονότα σε πραγματικό χρόνο, ωστόσο στις περισσότερες καταγραφές η ποιότητα του υλικού είναι εξαιρετικά χαμηλής ανάλυσης και ποιότητας.\nΈνα 24ωρο μετά την επίθεση εις βάρος της, στη 1.45 το μεσημέρι της Πέμπτης, η Ιωάννα διακομίστηκε με ασθενοφόρο στο Θριάσιο Νοσοκομείο, όπου θα συνεχίσει τη νοσηλεία της στην εξειδικευμένη Μονάδα Εγκαυμάτων. Τη συνόδευαν η μητέρα της και ο αδελφός της, καθώς παραμένει σε κατάσταση ισχυρού σοκ και υπό την επήρεια αναλγητικών για να αντέξει τον αφόρητο πόνο από τα εκτεταμένα εγκαύματα. Η ζωή της δεν κινδυνεύει, ωστόσο φέρει βαρύτατα χημικά εγκαύματα στο 20% του κορμού της, με βαθιές πληγές στο πρόσωπο, στον λαιμό, στα χέρια και στον κορμό, ενώ έχει υποστεί βαθύ έγκαυμα και στον αμφιβληστροειδή του αριστερού ματιού της.\n«Δεν μπορώ να φανταστώ ποιος θα μου έκανε κακό» λέει και ξαναλέει η ιδία\nΤο απόγευμα της Τετάρτης, πριν συμπληρωθούν 12 ώρες από την επίθεση, οι αστυνομικοί της Ασφάλειας βρέθηκαν στο ιδιωτικό θεραπευτήριο του Π. Φαλήρου, καθώς ήθελαν μια πρώτη επαφή με την 34χρονη για όσα θυμόταν από την επίθεση.\nΟ χρόνος που τους επιτράπηκε να μιλήσουν μαζί της ήταν ελάχιστος, σχεδόν πέντε λεπτά, καθώς υποφέρει από φρικτούς πόνους, είναι τρομοκρατημένη και σε κακή ψυχολογική κατάσταση, και δεν είναι ακόμη σε θέση να καταθέσει.\nΈτσι, στις ερωτήσεις των αστυνομικών έδωσε λίγες σκόρπιες απαντήσεις. «Δεν μπορώ να φανταστώ ποιος θα μου έκανε κακό» φέρεται ότι ανέφερε στην ολιγόλεπτη συνομιλία τους, υπό εξαιρετικά δύσκολες συνθήκες.\nΣύμφωνα με πληροφορίες, η 34χρονη επανέλαβε όσα ανέφερε και στους γιατρούς στο θεραπευτήριο, σχεδόν δέκα λεπτά μετά την επίθεση.\nΑναφέρθηκε στη μαυροφορεμένη γυναίκα με τη μάσκα, η οποία την αιφνιδίασε, αλλά δεν επιβεβαίωσε τις μαρτυρίες οι οποίες ανέφεραν ότι η άγνωστη της μίλησε επιθετικά πριν πετάξει πάνω της το βιτριόλι. Περιέγραψε ότι κινήθηκε προς το ασανσέρ για τον όροφο όπου στεγάζεται το ασφαλιστικό γραφείο στο οποίο εργάζεται, με την αριστερή της πλευρά στραμμένη προς την έξοδο.\nΑπό τις σκάλες που οδηγούν στο υπόγειο την πλησίασε η σκοτεινή γυναικεία φιγούρα, την οποία δεν αναγνώρισε, της έριξε το καυστικό υγρό και σε δευτερόλεπτα ένιωσε το πρόσωπο και το κορμί της να φλέγονται και τα ρούχα της να την καίνε. Η Ιωάννα φέρεται ότι υποστήριξε πως δεν είχε προσωπικές διαφορές και αντιπαραθέσεις, και αποδίδει την επίθεση σε τυχαίο περιστατικό.\n«Από το σοκ που υπέστη ενδέχεται να διέγραψε από τη μνήμη της λεπτομέρειες και στοιχεία, τα οποία θα μπορούσαν να αξιοποιηθούν κατά την έρευνα» επισημαίνουν αστυνομικοί της Ασφάλειας.


Λάκης Λαζόπουλος: Τι είπε για το τηλεοπτικό του μέλλον και την Ελένη Μενεγάκη | ΤΟ ΠΟΝΤΙΚΙ\nΓια τη νέα πραγματικότητα και τις μάσκες στο θέατρο, για την Ελένη Μενεγάκη και το αν θα επιστρέψει στην τηλεόραση μίλησε ο Λάκης Λαζόπουλος στην εκπομπή «Ευτυχείτε».\n«Το θέμα δεν είναι οι περιορισμένες θέσεις στο θέατρο, αλλά το περιορισμένο συναίσθημα με τους θεατές που νιώθουν άβολα», είπε ο Λάκης Λαζόπουλος για τις αλλαγές που έχει φέρει η πανδημία του κορωνοϊού και τις μάσκες.\nΣε ερώτηση αν σχεδιάζει την τηλεοπτική του επιστροφή, απάντησε ότι «δεν είναι στις προθέσεις μου να επιστρέψω εγώ μόνος μου στην τηλεόραση. Δεν είμαι σε καμιά συζήτηση… Δεν μου λείπει η τηλεόραση και δεν έβλεπα ποτέ τηλεόραση».\nΩστόσο, ο ίδιος είπε ότι βλέπει κάποια τηλεοπτικά προγράμματα και έχει ξεχωρίσει κάποιες σειρές όπως οι «Άγριες Μέλισσες».\nΓια την απόφαση της Ελένης Μενεγάκη να μείνει φέτος μακριά από την τηλεόραση, είπε: «Δεν νομίζω ότι η Ελένη Μενεγάκη θα χαθεί. Έχει λάμψη και ενδιαφέρον. Θα βρει το δρόμο τους. Για όλους είναι μια περίοδος που αναπροσαρμόζονται τα πράγματα».\nΣτην ερώτηση αν θα επιστρέψουν στη μικρή οθόνη οι «Δέκα Μικροί Μήτσοι» απάντησε αρνητικά.\nΈγκλημα στις Σπέτσες - Συγκλονίζει η μητέρα του 26χρονου: Τον μαχαίρωσε 3 φορές και τον πέταξε στο ποτάμι (Video)


Ψευτογιατρός θύματα: Νέες αποκαλύψεις – Ακόμη τέσσερις νεκροί από τη δράση του [vid] - Prisma Radio\nHomeΕλλάδαΨευτογιατρός θύματα: Νέες αποκαλύψεις – Ακόμη τέσσερις νεκροί από τη δράση του [vid]\nΜεγαλώνει η λίστα των θυμάτων του ψευτογιατροού, που παρουσιαζόταν με το όνομα Νίκος Κόντος Σύμφωνα με πληροφορίες που μετέδωσε ο τηλεοπτικός σταθμός MEGA, υπάρχουν ακόμη τέσσερις θάνατοι που φέρονται να συνδέονται με τη δράση του απατεώνα. Υπενθυμίζεται ότι μέχρι στιγμής είχαν γίνει γνωστοί τρεις θανάτους ασθενών που έλαβαν τις «θεραπείες» του Νίκου Κοντοστάθη, όπως είναι το πραγματικό του όνομα.\nΠρόκειται για ασθενείς που πίστεψαν και ακολούθησαν κατά γράμμα ότι τους υποσχέθηκε ο ψευτογιατρός και το πλήρωσαν τελικά με την ίδια τους την ζωή. Σύμφωνα με το ρεπορτάζ επρόκειτο για περιπτώσεις ιάσιμες, που σημαίνει ότι θα μπορούσαν να είχαν σωθεί αν δεν είχαν βρεθεί στο δρόμο του γιατρού- μαϊμού.\nΟ Νίκος Κοντοστάθης προφυλακίστηκε κρατείται στις φυλακές Κορυδαλλού. Μεταξύ άλλων κατηγορείται για τον θάνατο τριών ανθρώπων, ανάµεσα στους οποίους δύο παιδιά, ηλικίας 14 και 16 ετών. Το επόµενο διάστηµα θα κατατεθεί στη ∆ικαιοσύνη συµπληρωµατική δικογραφία, που θα περιλαµβάνει τα νέα στοιχεία που έχουν συγκεντρωθεί από την ΕΛ.ΑΣ.\nΚαταγγελία από μητέρα καρκινοπαθούς\nΣτα θύματα του ήταν και μια 35χρονη μητέρα, η οποία πέθανε όταν διέκοψε τη θεραπεία της για τον καρκίνο, προκειμένου να ακολουθήσει τις συμβουλές του. Η μητέρα της κοπέλας μίλησε στην εκπομπή «Αλήθειες με τη Ζήνα» και περιέγραψε τον τρόπο που τους εξαπάτησε ο γιατρός – μαϊμού. Ο ψευτογιατρός απέσπασε από την οικογένεια 60.000 ευρώ.\nΜέσα Μεταφοράς κορονοϊός: Ταλαιπωρία, καθυστερήσεις και «σαρδελοποίηση»


AKASH MUDRA - ΠΏΣ ΝΑ ΚΆΝΕΤΕ ΤΑ ΒΉΜΑΤΑ ΚΑΙ ΤΑ ΟΦΈΛΗ - ΟΜΟΡΦΙΆ & ΜΌΔΑ - 2020\nΗ γιόγκα είναι ο πιο φοβερός και ευκολότερος τρόπος για να έχετε ένα υγιεινό ξεκίνημα στη ζωή σας. Η γιόγκα έχει διάφορες μορφές για να εξασκήσει. Όπως υπάρχουν διάφορες ασάνες, ασκήσεις αναπνοής, πραναγιάμα και πολλά άλλα! Δεν μπορείτε να φανταστείτε πόσο μεγάλη είναι η γιόγκα.\nAkash Mudra Έννοια:\nΣε αυτό το άρθρο θα εξοικειωθείτε με μια απλή στάση του δακτύλου σας που ονομάζεται "mudra", εστιάζουμε σε μια μοναδική mudra "akash mudra" ή μπορείτε επίσης να την ονομάσετε "aakash mudra". Οι μούδρες δάχτυλων γιόγκα είναι πραγματικά πολύ αποτελεσματικές για να ευημερήσουν την υγεία σας. Τα mudra σας συνήθως σχηματίζονται κατά την περίοδο της dhyana (όταν εστιάζετε στη θεότητα). Η ίδια η μούτρα αρκεί για να θεραπεύσει πολλά είδη υγείας.\nAkash Mudra Παίρνοντας βήματα και οφέλη:\nΜέθοδος για την εκτέλεση Akash Mudra:\nΠρέπει να καθίσετε διασχίζοντας τα πόδια σας. Αυτή η μύρα σχηματίζεται εύκολα συνδυάζοντας τις άκρες του αντίχειρα και του μέσου δακτύλου σας.\nΕπιδράσεις του Akash Mudra στο σώμα σας:\nΕίναι η Akash-vardhak mudra που σας βοηθά να αυξήσετε το aakaash ή το διαστημικό στοιχείο μέσα στο σώμα.\nΛέγεται ότι ο χώρος μέσα στο σώμα είναι ένα μέρος του εξωτερικού χώρου ή του κόσμου, οπότε η πρακτική αυτής της μούτρας θα επιτρέψει στην ψυχή του ατόμου (ή aatmaa) να γίνει αυτό για να επανασυνδέσει την ψυχή με τη συλλογική συνείδηση του Paramaatma ή του Θεού.\nΌλα τα αρνητικά σας συναισθήματα όπως ο φόβος, ο θυμός, η θλίψη κλπ., Διαβρώνονται εύκολα και αυτά αντικαθίστανται από θετικά συναισθήματα και σκέψεις.\nΤα προαναφερθέντα σημεία ορίζουν σαφώς πώς αυξάνεται ο εσωτερικός χώρος και πραγματοποιείται με την εξάλειψη όλων των μεταβολικών αποβλήτων από το σώμα.\nΈτσι, η Aakaash-vardhak mudra είναι αποτοξινωτική μύρα.\nΚαθώς αυτή η μούρα αυξάνει τον εσωτερικό χώρο, αυτό δίνει τη δυνατότητα στα υπόλοιπα τέσσερα σωματικά στοιχεία: vaayu (air), agni (φωτιά), jal (νερό) και prithvi (γη) να αυξηθούν στο σώμα σας.\nΈτσι, το Aakash-vardhak mudra είναι ένα από τα πιο ευεργετικά συνδυασμένα mudra να εκτελεί καθημερινά.\nΑυτό μπορεί να συνδυαστεί με άλλα μούτρα που αυξάνουν τα άλλα τέσσερα στοιχεία, όπως είναι τα Vaayu-vardhak mudra, Prithvi-vardhak mudra, Agni-vardhak mudra και Jal-vardhak mudra.\nΌπως γενικά, το Aakaash-vardhak mudra είναι το εξαιρετικό mudra που βοηθάει να διεγείρει τις ευγενείς σκέψεις και βοηθά επίσης τον επαγγελματία να κάνει ταχείς ρυθμούς κατά μήκος του μονοπατιού της moksha ή της σωτηρίας.\nΒοηθά επίσης τους επαγγελματίες που είναι πρόθυμοι να κλιμακώσουν μεγάλα ύψη στην τέχνη του διαλογισμού.\nΤο καταπληκτικό Aakaash-vardhak mudra ενισχύει το χιούμορ του Vaata στο σώμα.\nΑυτό το mudra σας παρέχει την ικανοποίηση της πληρότητας.\nΘα νιώσετε καθαρά και θετικά μετά από την ίδια τη δίκη.\nΔείτε περισσότερα: Dharmachakra Mudra Έννοια\nΟφέλη από τον Akash-Vardhak Mudra:\nΑυτό το mudra είναι πολύ αποτελεσματικό που βοηθάει στην ανάπτυξη ευγενών και ανυψωμένων σκέψεων\nΑυτό το mudra είναι γνωστό ότι έχει ένα πλεονέκτημα για να αναπτύξει τη διαίσθηση και τις πρόσθετες αισθητικές δυνάμεις (ESP)\nΤα πλεονεκτήματα του Akash mudra περιλαμβάνουν επίσης την αποτοξίνωση του σώματος με την εξάλειψη των μεταβολικών αποβλήτων\nΑυτή η μούτρα είναι επίσης χρήσιμη για να ξεπεραστεί ένα αίσθημα πληρότητας / βαρύτητας στο σώμα.\nΔεν χρειάζεται να ενοχλείτε για την ταλαιπωρία που προκαλείται από υπερβολική κατανάλωση τροφής\nΑυτή η μούρα χρησιμοποιείται επίσης για την ανακούφιση της συμφόρησης (και του πόνου) στο κεφάλι που μπορεί να οφείλεται σε ημικρανία ή ιγμορίτιδα ή στα αυτιά σας λόγω λοίμωξης ή στο στήθος λόγω λοίμωξης ή άσθματος.\nΜπορεί ακόμη να ελέγξει την υψηλή αρτηριακή πίεση\nΕίναι επίσης ωφέλιμο για τον έλεγχο των ακανόνιστων καρδιακών παλμών\nΠόσες φορές πρέπει να κάνετε αυτό το Akash Mudra;\nΠρέπει να το κάνετε αυτό για περίπου 30 έως 45 λεπτά κάθε μέρα. είτε το κάνετε αυτό σε τέντωμα είτε σε τρία μέρη (δηλ. για 10 έως 15 λεπτά, τρεις φορές την ημέρα).\nΔείτε περισσότερα: Linga Mudra για απώλεια βάρους και βρογχικό μύδρα\nΗ Πηνελόπη Κρουζ είναι μια όμορφη ηθοποιός που πρόσφατα αναφέρεται ως το νέο κορίτσι James Bond. Είναι κριτικά εκτιμημένη λόγω του ταλέντου της και ως εκ τούτου τώρα φοράει την ετικέτα του να είναι ένα κορίτσι James Bond. Έχει ένα άψογο δέρμα με μια ομορφιά που φαίνεται να μένει νεανική. Τώρα θα περάσουμε από τα μυστικά ομορφιάς με τα οποία ανοίγει. Διαβάστε Περισσότερα\nΤα ασημένια βραχιόλια αποτελούν την επιτομή του στυλ. Τα ασημένια βραχιόλια είναι γοητευτικά βραχιόλια που υποστηρίζουν χαριτωμένα τους καρπούς σας και υπογραμμίζουν την απαιτητική αίσθηση προσωπικής αρεσκείας σας. Αν ψάχνετε ίσως για ένα μεγάλο κόσμημα που μπορείτε να φορέσετε σε κάθε περίσταση, επιλέγοντας το ασημένιο βραχιόλι ίσως την καλύτερη επιλογή που μπορεί εύκολα να ταιριάξει με όλες τις στολές, είτε επίσημες είτε casual. Διαβάστε Περισσότερα\nCopyright 2020 \_ el.skincareman.info \_ Akash Mudra - Πώς να κάνετε τα βήματα και τα οφέλη


Δισεκατομμυριούχοι πιστεύουν ότι ζούμε στο Matrix\nΠρώτη καταχώρηση: Τρίτη, 5 Σεπτεμβρίου 2017, 22:00\nΚάποιοι από τους πλουσιότερους και ισχυρότερους ανθρώπους του κόσμου θεωρούν ότι ζούμε κατά έναν τρόπο στο Matrix και προσπαθούν να κάνουν κάτι για να μας βγάλουν από αυτό. Σύμφωνα με την Independent, τουλάχιστον δύο δισεκατομμυριούχοι από τη Silicon Valley πιστεύουν ότι ζούμε σε μία προσομοίωση και οι πιθανότητες να μην ζούμε σε κάτι είναι είναι δισεκατομμύρια προς ένα!\nΜάλιστα και οι αναλυτές της Τράπεζας της Αμερικής ανέφεραν ότι οι πιθανότητες να ζούμε σε ένα κόσμο τύπου Matrix είναι 50%. Σύμφωνα με τον Tad Friend του New Yorker: «Πολλοί άνθρωποι στη Silicon Valley έχουν εμμονή με τη θεωρία της προσομοίωσης, το ότι δηλαδή ότι αντιλαμβανόμαστε σαν πραγματικότητα είναι κατασκευασμένο από έναν υπολογιστή» και προσθέτει: «δύο δισεκατομμυριούχοι της τεχνολογίας έχουν προχωρήσει τόσο, ώστε μυστικά “στρατολογούν” επιστήμονες για να μας βγάλουν έξω από την προσομοίωση».\nΠαρόλο που δεν αναφέρει ποιοι είναι οι δύο αυτοί δισεκατομμυριούχοι, ούτε πως προσπαθούν να μας σώσουν από το Matrix, πολλοί κάνουν λόγο για τον Elon Musk, ο οποίος ουκ ολίγες φορές έχει προειδοποιήσει για τις απειλές της τεχνητής νοημοσύνης.\nΟ ίδιος έχει αναφέρει αστειευόμενος -ή τουλάχιστον μεταξύ σοβαρού και αστείου- ότι η πιθανότητα να μην ζούμε σε μια προσομοίωση υπολογιστή είναι μία στο δισεκατομμύριο. Ύστερα από σκέψη και συζητήσεις με τον αδερφό του, κατέληξαν στο συμπέρασμα ότι η τεχνολογία αναπτύσσεται τόσο ραγδαία που στο μέλλον δεν θα μπορεί κάποιος να την ξεχωρίσει από την πραγματικότητα. Κι αφού αυτό θα γίνει, γιατί να μην έχει ήδη γίνει;\nΌσον αφορά στους δισεκατομμυριούχους και το Matrix, οι πληροφορίες έρχονται από τον Sam Altman Πρόεδρο του Y Combinator, το οποίο βοηθά στην ανάπτυξη τεχνολογικών εταιρειών. Για αυτόν, ο φόβος του είναι ότι οι συσκευές που μας περικυκλώνουν ίσως οδηγήσουν στην εξαφάνιση όλης της συνείδησης στο σύμπαν κι ότι ο καλύτερος τρόπος αντιμετώπισης είναι η συγχώνευση του εγκεφάλου μας με τους υπολογιστές και η μεταφόρτωση των εγκεφάλων μας, ίσως στο cloud… κάπου στο μέλλον προφανώς.\nΤελευταία ενημέρωση: Τρίτη, 5 Σεπτεμβρίου 2017, 22:00


Η «ασπρόμαυρη» παρουσία στο Διασυλλογικό Πρωτάθλημα Στίβου Παίδων- Κορασίδων\nΠραγματοποιήθηκε την Κυριακή 07 Απριλίου το Διασυλλογικό Πρωτάθλημα Στίβου Παίδων- Κορασίδων στο Καυτανζόγλειο Στάδιο.\nΗ αγωνιστική σεζόν ανοιχτού στίβου ξεκίνησε και επισήμως ελπιδοφόρα για το Τμήμα της ομάδας μας καθώς με την ολοκλήρωση του διασυλλογικού πρωταθλήματος της κατηγορίας, επιβεβαιώθηκε ότι το τμήμα έχει ανοδικές τάσεις διότι παρουσίασε βελτίωση 20 βαθμών σε σχέση με το αντίστοιχο περσινό πρωτάθλημα (74- 94).\nΑπό πλευράς του τμήματος την παράσταση έκλεψε ο Γεράσιμος Μαβιλίδης καθώς με εξαιρετική εμφάνιση κατέκτησε το χρυσό μετάλλιο στα 400μ. (50.78), δείχνοντας από πολύ νωρίς ότι οι προσδοκίες για το Πανελλήνιο πρωτάθλημα της κατηγορίας του είναι μεγάλες και βάσιμες.\nΣτην απονομή του άλματος τριπλούν κορασίδων το βάθρο βάφτηκε σχεδόν ασπρόμαυρο κάθως η Βασιλική- Τατιανή Κυριακίδου κατέκτησε τη δεύτερη θέση και το αργυρό μετάλλιο και η Ευφροσύνη Ταχματζίδου την τρίτη θέση και το χάλκινο μετάλλιο. Επίσης, η Βασιλική- Τατιανή Κυριακίδου πρόσθεσε άλλο ένα μετάλλιο στη συλλογή της, αυτή τη φορά το χάλκινο στο άλμα εις ύψος.\nΟ Γιάννης Φουρίκος ήταν τρίτος στο άλμα εις μήκος, ενώ τρίτη τερμάτισε και η σκυταλοδρομία 4Χ100 Παίδων αποτελούμενη από τους: Νικόλαο Σμήλιο, Γεώργιο Καραπιπερίδη, Χαρ. Παπαδόπουλο, Γεράσιμο Μαβιλίδη.\nΑπό πλευράς του Τμήματος Στίβου συμμετείχαν επίσης οι παρακάτω αθλητές και αθλήτριες:\nΠαναγιώτης Σαλωνίδης 200μ.- 4η θέση\nΒασίλειος Καναράκης Τριπλούν- 4η θέση & Μήκος\nΒασιλική Παπαλαδά 100μ. Εμπ.- 5η θέση & 100μ.\nΣτεφανία Μπαχαρίδου 800μ.- 5η θέση\nΣεραφείμ Χατζηβασιλείου Τριπλούν- 5η θέση & Μήκος\nΠέτρος Φρουζάκης 3000μ.- 5η θέση\nΕυάγγελος Καραμαλίγκας Επί Κοντώ- 5η θέση\nΑλεξάνδρα Βασιλειάδου Επί Κοντώ- 6η θέση\nΜαρία Γρατζωνίδου Ακόντιο- 6η θέση\nΖαχαρίας Πρατσινάκης Επί Κοντώ- 6η θέση\nΔημήτριος Αθανασιάδης Μήκος- 6η θέση\nΓεώργιος Παπανικολάου 1500μ.- 6η θέση\nΝικόλαος Σμήλιος Μήκος\nΔημήτριος Χαριστός Μήκος\nΓεώργιος Καραπιπερίδης 100μ.\nΙωάννης Φουρίκος 100μ.\nΔημήτριος Ιατρού Μήκος\nΧρήστος Παπανικολάου Μήκος\nΙωάννης Γιαννουλόπουλος 100μ. & 200μ.\nΓεώργιος- Χαράλαμπος Παπαδόπουλος\nΡαφαήλ Παπαδόπουλος 200μ.\nΑθανάσιος Κηπουρίδης 200μ.\nΓεώργιος Κουνδουράς 200μ.\nΕιρήνη Καβακιώτη 100μ.\nΑνυαέλε Τζανέτ Δάμτσα 200μ.\nΜύριαμ Χαμμάντ 200μ.\nΧρυσή Μυλωνά 800μ.\nΘεοδώρα Δημητριάδου 800μ.\nΣμαρώ Αδαμίδου Μήκος\nΆννα Στάικου Μήκος\nΣυγχαρητήρια σε όλους τους αθλητές, στους προπονητές και στους συνεργάτες προπονητές του τμήματος. Επόμενος αγώνας για το Στίβο το ερχόμενο Σάββατο 13 Απριλίου με τα Τέτραθλα των ΠΠΒ-ΠΚΒ.


4ήμερο ταξίδι στο Βίλνιους, 11-14 Απριλίου από την Αθήνα, 228€ τελική τιμή ανά άτομο\nΔιεύθυνση ξενοδοχείου: Lithuania, Vilnius, T. ?ev?enkos g. 16\nΤο Corner Hotel είναι ένα σύγχρονο ξενοδοχείο 150 δωματίων, που βρίσκεται στο κεντρικό τμήμα του Βίλνιους, μόλις 15 λεπτά με τα πόδια από την παλιά πόλη. Προσφέρει ηχομονωμένα δωμάτια με δορυφορική τηλεόραση επίπεδης οθόνης, καθιστικό και δωρεάν Wi-Fi.\nΤο Corner Hotel διαθέτει μοντέρνα δωμάτια, ανακαινισμένα το 2017-2019. Όλες οι μονάδες είναι εξοπλισμένες με αέρα\nκλιματισμό, παροχές για καφέ / τσάι, ψυγείο, τηλεόραση επίπεδης οθόνης, δωρεάν WiFi. Το ιδιωτικό WC διαθέτει ντους και στεγνωτήρα μαλλιών.\nΤο εστιατόριο Element σερβίρει εξαιρετικό πρωινό. Το μεσημεριανό γεύμα και το δείπνο σερβίρονται κατόπιν αιτήματος. Υπάρχουν 4 σύγχρονες αίθουσες συνεδρίων για συναντήσεις και εκδηλώσεις.\nΗ ρεσεψιόν είναι ανοιχτή όλο το 24ωρο. Υπάρχει επίσης πλυντήριο και σιδερώστρα στο ξενοδοχείο.\nΟ κεντρικός σιδηρόδρομος και ο σταθμός λεωφορείων του Βίλνιους απέχει 2,3χλμ. Από το Corner Hotel και μπορεί να προσεγγιστεί με μερικές βολικές δημόσιες και ιδιωτικές συγκοινωνιακές επιλογές. Το αεροδρόμιο του Βίλνιους βρίσκεται σε απόσταση 4χλμ. Και υπάρχει σούπερ μάρκετ σε απόσταση 50μ. Από τη Γωνία. Το Εβραϊκό Κρατικό Μουσείο του Βίλνα Γκάον απέχει 900μ.


Στυγερή δολοφονία σε πεζόδρομο - Γυναίκα έσφαξε άντρα... με κουζινομάχαιρο - OΛΑ ΘΕΣΣΑΛΟΝΙΚΗ !!! Στυγερή δολοφονία σε πεζόδρομο - Γυναίκα έσφαξε άντρα... με κουζινομάχαιρο | OΛΑ ΘΕΣΣΑΛΟΝΙΚΗ !!!\nΣτυγερή δολοφονία σε πεζόδρομο - Γυναίκα έσφαξε άντρα... με κουζινομάχαιρο\nΕξιχνιάστηκε η δολοφονία του 46χρονου που είχε βρεθεί νεκρός χθες το πρωί (22.6.2016) σε πεζόδρομο της Κορίνθου, έχοντας τραύματα στο θώρακα. Όπως διαπιστώθηκε δράστιδα της ανθρωποκτονίας είναι μια 22χρονη Ελληνίδα που συνελήφθη στην Κόρινθο.\nΚατά την εξέταση της ομολόγησε και περιέγραψε με λεπτομέρειες την πράξη της, ενώ σε βάρος της σχηματίστηκε δικογραφία κακουργηματικού χαρακτήρα για ανθρωποκτονία από πρόθεση και παράβαση της νομοθεσίας για τα όπλα. Για την εμπλοκή τους στην υπόθεση συνελήφθησαν ακόμη τρία άτομα, δύο γυναίκες, ηλικίας 17 και 42 ετών, αντίστοιχα και ένας 30χρονος. Η 17χρονη κατηγορείται ως συνεργός της δράστιδας, ενώ η 42χρονη και ο 30χρονος για υπόθαλψη εγκληματία.\nΌλα έγιναν χθες το πρωί σε πεζόδρομο της Κορίνθου. Η 22χρονη και η 17χρονη συνάντησαν τον 46χρονο και για άγνωστη μέχρι στιγμής αιτία, η 22χρονη του επιτέθηκε με κουζινομάχαιρο και τον τραυμάτισε στον θώρακα. Στη συνέχεια οι δύο γυναίκες τράπηκαν σε φυγή και αναζήτησαν κάλυψη από την 42χρονη και τον 30χρονο, οι οποίοι τους την παρείχαν, ματαιώνοντας με τον τρόπο αυτό προσωρινά την σύλληψή τους.\nΑπό τις έρευνες εντοπίστηκε και κατασχέθηκε το μαχαίρι που χρησιμοποίησε η 22χρονη, το οποίο είχε πετάξει σε μικρή απόσταση από το σημείο του εγκλήματος. Σύμφωνα με πληροφορίες, κατά τη διάρκεια της ομολογίας της, η 22χρονη είπε στους αστυνομικούς πως το θύμα πλησίασε και προσπάθησε να παρενοχλήσει σεξουαλικά τη φίλη της. ''Κάποια στιγμή φοβήθηκα ότι θα βγάλει όπλο και για να προλάβω έβγαλα το μαχαίρι που κρατούσα και τον σκότωσα''.\n''Του κάρφωσα το μαχαίρι στο στήθος και εκείνος έπεσε αμέσως στο έδαφος. Τα χάσαμε και αρχίσαμε να τρέχουμε για να φύγουμε από το σημείο. Δεν έκατσα για να δω αν ζούσε ή αν πέθανε. Μας κυρίευσε ο πανικός'' είπε η δολοφόνος όταν ''έσπασε'' ενώπιον των αστυνομικών.\nΟι συλληφθέντες θα οδηγηθούν στον κ. Εισαγγελέα Πρωτοδικών Κορίνθου. Την αστυνομική έρευνα και το προανακριτικό έργο για τη συγκεκριμένη υπόθεση, διεξάγει το Τμήμα Ασφαλείας Κορίνθου.\nOΛΑ ΘΕΣΣΑΛΟΝΙΚΗ !!!: Στυγερή δολοφονία σε πεζόδρομο - Γυναίκα έσφαξε άντρα... με κουζινομάχαιρο


Ασημένια Φούστα. Το πιο Μοντέρνο Styling μαζί της - MaryMary.gr\nΑσημένια Φούστα. Το πιο Μοντέρνο Styling μαζί της\n24 Νοεμβρίου 2016 · ΦΑΙΗ ΓΚΑΪΝΑ\nΜια φούστα που βλέποντας την σκέφτεσαι κάτι εορταστικό και λαμπερό. Η όψη της πρώτα ενθουσιάζει και μετά σε κάνει να απορείς. Για την ευκολία που επέδειξε και τελικά συνδυάστηκε με κάτι εντελώς απρόσμενο, το ζιβάγκο, και μάλιστα στο φως της μέρας.\nΤο συγκεκριμένο στυλ έχει ένα μυστικό. Και αυτός ο συνδυασμός εύκολα μπορεί να γίνεις και ο δικός σας για αυτά τα Χριστούγεννα. Το ύφος του look έχει καθαρότητα και η φρέσκια αισθητική του αντικατοπτρίζεται στον τρόπο styling.\nΜαύρο ζιβάγκο και μαύρες σουέτ μπότες, οι οποίες αγκαλιάζουν στην εντέλεια το πόδι, συμπληρώνουν τη λαμέ φούστα. Όλο αυτό το μείγμα όμως οδηγεί σε ένα ύφος σοφιστικέ. Ιδανικό για μια βραδινή έξοδο, ένα δείπνο. Η ασημένια φούστα δείχνει απόλυτα ισορροπημένη από το basic ζιβάγκο και στο χρώμα του μαύρου, δημιουργώντας το τέλειο contrast από κάθε άποψη. Και οι μαύρες μπότες κουμπώνουν ιδανικά με την πληθωρική φούστα. Αν ήταν γόβα, η επιφάνεια του ποδιού που θα έμενε γυμνή ίσως να μην κολάκευε συνολικά την εικόνα. Έπειτα, μια μπότα είναι πιο μοντέρνα συγκριτικά με μια γόβα και εδώ το ζητούμενο ήταν η εκκωφαντικά έντονη φούστα να δείξει πιο χαλαρή.\nΟλοκληρώστε το look με μια τσάντα minimal και μοντέρνα.\nΦυσικά και το γνωρίζεις ήδη, αφού πολλά διάσημα κορίτσια έχουν βάψει ήδη κόκκινα τα μαλλιά τους αποκτώντας νέο look. Το φλογερό κόκκινο έχει φέτος την τιμητική του και ήρθε για ...\nΑπίστευτες εξελίξεις με τις καταγγελίες στο χώρο του θεάτρου! Σήμερα το πρωί στην εκπομπή «Έλα Χαμογέλα» ο Δημήτρης Άνθης αποκάλυψε πως υπέστη σεξουαλική κακοποίηση από τον νεαρό και μετέπειτα γνωστό ηθοποιό – ...\nO δικηγόρος Γιώργος Γεραρής, συνήγορος των κ.κ. Δούκα, Αναστασοπούλου, Παπαχαραλάμπους και Δροσάκη, αποκάλυψε το πρωί της Πέμπτης στο MEGA μια ακόμη καταγγελία κατά του Πέτρου Φιλιππίδη από ηθοποιό που δεν ...


Σιροπιαστά από τα Διαβατά φτάνουν μέχρι και στη Σουηδία - Η Δυτική Φωνή\nΗ επιχείρηση που …γλυκαίνει όλο τον κόσμο με την μακρά παράδοση στο χώρο των σιροπιαστών γλυκών\nΣε ελληνικά νησιά μέχρι και σε χώρες του εξωτερικού, όπως η Σουηδία, φτάνουν παραδοσιακά σιροπιαστά που παράγονται στα Διαβατά.\nΗ επιχείρηση «Σιροπιαστά Θεσσαλονίκης Δάγκος Αθανάσιος» έχει μακρά παρουσία στον χώρο της ζαχαροπλαστικής και συγκεκριμένα των σιροπιαστών. Το 1989 η επιχείρηση άνοιξε στη Θεσσαλονίκη, από τον Θεόδωρο Δάγκο, τον οποίο διαδέχτηκε στο πηδάλιο ο υιός, Αθανάσιος Δάγκος και όπως δηλώνει στην Karfitsa «συνεχίζουμε μια μακρά παράδοση στο χώρο των σιροπιαστών γλυκών με σεβασμό στον πελάτη και την ιστορία του τόπου».\nΟ Αθανάσιος Δάγκος ένιωθε από μικρό παιδί ότι αυτός ο κλάδος είναι για εκείνον. «Η αγάπη μου για τον χώρο ξεκίνησε από τα παιδικά μου χρόνια και καταλυτικό ρόλο στην απόφασή μου να ασχοληθώ με την οικογενειακή επιχείρηση και να συνεχίσω το όνομα και την παράδοση έπαιξε ο πατέρας μου. Αυτός με μύησε στα μυστικά των συνταγών, τα αρώματα και τις γεύσεις του τόπου μας», εξηγεί.\nΣιροπιαστά στα ελληνικά νησιά μέχρι και το εξωτερικό\n«Έχουμε παντρέψει την παράδοση των συνταγών και των γεύσεων με τη νέα τάξη πραγμάτων ώστε να μπορέσουμε να ικανοποιήσουμε και τους πιο απαιτητικούς πελάτες μας. Παράγουμε γευστικά, άριστης ποιότητας, καλόγουστα γλυκά», τονίζει.\nΤο εργαστήριο ζαχαροπλαστικής και σιροπιαστών παράγει μεγάλη γκάμα σιροπιαστών γλυκών στα οποία εξειδικεύεται, καθώς και κεράσματα, κουλούρια και πτι-φουρ κάθε τύπου. Με τα χρόνια και ορμώμενοι από την προτίμηση του κόσμου στις γεύσεις των προϊόντων τους, η οικογενειακή επιχείρηση ανέπτυξε ένα δίκτυο αντιπροσώπων σε όλη τη Βόρεια Ελλάδα, σε αρκετές περιοχές της Νότιας Ελλάδας και σε αρκετά νησιά της χώρας.\nΔεν έμειναν όμως μόνο εκεί, αλλά άρχισαν να στέλνουν και στο εξωτερικό. «Η συνεργασία μας με αντιπροσώπους του κλάδου και μεγάλα ζαχαροπλαστεία στο εξωτερικό είναι γεγονός, ιδίως στη Γερμανία, τη Βουλγαρία και τη Σουηδία. Φυσικά δεν εφησυχάζουμε και στα άμεσα σχέδιά μας είναι να επεκταθούμε περαιτέρω στις χώρες όπου ανθίζει ο ελληνισμός για να ικανοποιήσουμε τις ανάγκες του», υπογραμμίζει.\nΠοντάρουν στο καλοκαίρι\nΜιλώντας για τον τομέα των σιροπιαστών ο κ. Δάγκος επεσήμανε ότι «όπως οι περισσότεροι κλάδοι της εστίασης έτσι και ο κλάδος των σιροπιαστών γλυκών επλήγη σε μεγάλο βαθμό τα τελευταία χρόνια της πανδημίας, καθώς η κίνηση της αγοράς έχει άμεση συνάρτηση με τη ζήτηση των προϊόντων μας». Παρ’ όλα αυτά ο ίδιος αναφέρει ότι «ελπίζουμε στην επιστροφή στην κανονικότητα και ποντάρουμε πλέον στο καλοκαίρι και στην έλευση και ανάπτυξη του τουρισμού στη χώρα».


Η ελπίδα βρίσκεται μόνο στο διαδίκτυο | LiFO\nΗ ελπίδα βρίσκεται μόνο στο διαδίκτυο\nΟ Χρίστος Παπαδημητρίου είναι ένας ακόμη πετυχημένος Έλληνας του εξωτερικού, με μια ζωή που θα ζηλεύανε πολλοί. Διδάσκει πληροφορική στο πιο «επαναστατικό» πανεπιστήμιο του κόσμου, το Μπέρκλεϊ, γνωρίζει για τι μιλάει η θεωρία των παιγνίων, ζει στην πόλη του «Californication» και έχει συνυπογράψει μαζί με τον Απόστολο Δοξιάδη το Logicomix, το πιο πρωτοποριακό βιβλίο της τελευταίας δεκαετίας.\n28.7.2010 | 14:59\nΜετά το Logicomix; Γράφετε κάτι αυτήν τη στιγμή;\nΠώς δεν γράφω; Είναι μια ιστορία από τη Χούντα. Επιτέλους, θα γράψω το παραμύθι του Πολυτεχνείου πακέτο με μια δεύτερη, παράλληλη ιστορία για το 1821. Ο τίτλος της είναι Ανεξαρτησία και θα βγει ελπίζω κάποτε το 2011.\nΕρευνητικά με τι καταπιάνεστε αυτή την περίοδο;\nΗ ζωή ενός καθηγητή στην Αμερική είναι μαθήματα και έρευνα. Αυτό που με απασχολεί τώρα είναι η ανάλυση του διαδικτύου μέσα από τη θεωρία των παιγνίων. Ο Τζον Νας έλεγε πως, για να καταλάβεις τον κόσμο, πρέπει να θεωρήσεις πως ο κάθε άνθρωπος ξέρει τι θέλει και προσπαθεί να το πετύχει.\nΔηλαδή, με μαθηματικά μπορούμε να εξηγήσουμε την ανθρώπινη συμπεριφορά;\nΠροφανώς και όχι. Η ανθρώπινη συμπεριφορά προκαλείται από εκατομμύρια νευρώνες και δεν είναι τόσο απλό να εξηγηθεί.\nΗ επιστήμη θα δώσει μια απάντηση σε όλα;\nΔεν νομίζω. Απλά ανοίγει κάποιες διόδους, μπας και βρουν οι άνθρωποι τις απαντήσεις. Η ζωή δεν είναι απάντηση, το ζητούμενο είναι να ψαχνόμαστε.\nΠώς και ασχοληθήκατε με το διαδίκτυο;\nΤο διαδίκτυο είναι οι άνθρωποι. Για να στο εξηγήσω, θα σου πω πως όταν ήμουν φοιτητής, στη Χούντα, αυτό που ήθελα να κάνω ήταν να αλλάξω τον κόσμο. Με τα πολλά κατάλαβα πως στην πολιτική δεν είμαι καλός για δύο λόγους: πείθομαι εύκολα και δεν πείθω. Το ταλέντο το είχα στην έρευνα των μαθηματικών και της πληροφορικής. Έτσι μπορώ βοηθήσω τον κόσμο: κάνοντας τη δουλειά μου σωστά. Τα υπόλοιπα είναι ένα πάρεργο: να σκέφτομαι, να διαβάζω και να ψηφίζω σωστά. Πριν από δεκαπέντε χρόνια που εμφανίστηκε το διαδίκτυο, το είδα ως ένα τρομερό δώρο: ότι μπορώ να κάνω έρευνα πάνω σε κάτι που πιστεύω ότι οδηγεί σε έναν καλύτερο κόσμο. Όσο και να κοιτάζω γύρω μου δεν βλέπω πουθενά αλλού ελπίδα πέρα από το διαδίκτυο.\nΠαρόλη την κριτική που δέχεται;\nΚοίτα τι γίνεται: αν αυτοκτονήσουν δύο νέοι που γνωρίστηκαν στο ίντερνετ, ρίχνουν όλη την ευθύνη στο ίντερνετ. Αν γνωρίζονταν στο μετρό, θα το έλεγαν; Τι θα έκαναν; Θα περιόριζαν το μετρό; Γιατί θέλουν να περιορίσουν το ίντερνετ; Θυμάμαι πως μετά την επίθεση στους Δίδυμους Πύργους δαιμονοποίησαν τα λαπ-τοπ, λέγοντας πως όλοι οι τρομοκράτες είχαν λαπ-τοπ. Και ομπρέλες είχαν και ρολόγια και κινητά. Οι δημοσιογράφοι πάντα το περιγράφουν σαν εκείνο το μυστηριώδες πράγμα που ξαναχτύπησε.\nΚαι με την πορνογραφία;\nΤα περίπτερα δεν έχουν πορνοπεριοδικά; Όποιος θέλει τη βλέπει και όποιος δεν θέλει δεν τη βλέπει. Δεν αναγκάζουν κανέναν.\nΑλλάζει τον κόσμο. Η πόλη απομονώνει, η δουλειά απομονώνει, το σχολείο απομονώνει. Βλέπεις εκεί πως υπάρχει μια δυνατότητα ακόμα και άνθρωποι που δεν έχουν κανέναν να ζήσουν μια ζωή. Αν και μπαίνω μόνο πέντε λεπτά την εβδομάδα στο Facebook, μπορώ να καταλάβω γιατί μπορεί να αποτελεί τη ζωή κάποιου.\nΠεριμένατε ότι θα εξελιχθεί τόσο;\nΤο διαδίκτυο μάς εκπλήσσει όλους. Κανείς δεν μπορούσε να το έχει προβλέψει. Ταπεινώθηκα μια μέρα που κοίταζα τα παλιά μου βιβλία και είδα ότι το 1997 είχα αγοράσει ένα βιβλίο που ο τίτλος ήταν Όλο το ίντερνετ. Πίστευα τότε ότι έχει έννοια να πάρεις ένα βιβλίο που να σου περιγράφει όλο το ίντερνετ. Ήμουν αφελής και δεν είχα πιάσει το νόημα καθόλου.\nΤελείωσα το Πολυτεχνείο το 1972 και πήγα στρατό αμέσως. Μετά από λίγους μήνες ήθελα να φύγω. Πίστευα τότε, παρά τους αγώνες που κάναμε, πως ο Παπαδόπουλος θα μείνει για ογδόντα χρόνια στην εξουσία. Πήγα στο Πρίνστον, αλλά δεν είχα σοβαρά σχέδια για να γίνω ερευνητής. Δύο πράγματα είδα μετά: κατάλαβα πως είχα τελείως λάθος για την Ελλάδα, αφού η εξέγερση του Πολυτεχνείου έγινε μετά από δύο μήνες. Το μετάνιωσα, γιατί ήμουν απών. Δεν νομίζω ότι υπάρχει άνθρωπος που έχει πάει σε περισσότερες πορείες στη 17η Νοέμβρη από εμένα. Το δεύτερο είναι ότι ανακάλυψα πως υπάρχει η θεωρητική πληροφορική, που ασχολήθηκα μετά. Το 1983 μετακόμισα στην Καλιφόρνια. Πρώτα στο Στάνφορντ και μετά στο Μπέρκλεϊ.\nΤο Πολυτεχνείο πώς ήταν τότε από πλευράς εκπαίδευση;\nΠερίπου όπως τώρα. Είχε τα πιο έξυπνα παιδιά όλης της Ελλάδας και δυστυχώς οι σπουδές δεν ήταν αντάξιες. Αλλά, όταν βάζεις εκατό έξυπνους ανθρώπους μαζί, συνήθως κάτι βγαίνει.\nΣτάνφορντ ή Μπέρκλεϊ;\nΜπέρκλεϊ. Όταν με ρωτάνε τι δουλειά κάνω, εγώ τους απαντώ ότι «διδάσκω πληροφορική στα πιο έξυπνα παιδιά της Καλιφόρνιας και όχι στα πλουσιόπαιδα».\nApple, Microsoft ή Google;\nΕγώ mac χρησιμοποιώ. Εκεί που πήγε να εξαφανιστεί η Apple, τώρα κατάφερε και ξεπέρασε τη Microsoft με την i culture. Τη Microsoft τη μισούσε ο κόσμος επειδή έκανε μονοπώλιο, την ώρα που η Apple κάνει ακόμα χειρότερα. Η Google είναι ακόμα πιο επικίνδυνη γιατί κάνει με πολύ έξυπνο τρόπο αυτό που είναι το συμφέρον της, ενώ ο κόσμος πιστεύει ότι κάνει το καλό. Έχει πείσει τον κόσμο ότι υπάρχει ηθική διάσταση σε αυτό που κάνει, ενώ εξυπηρετεί αυστηρά το συμφέρον της.\nΓια ποιο λόγο η Silicon Valley άνθησε στην Καλιφόρνια;\nΤο Στάνφορντ και το Μπέρκλεϊ είναι ένας λόγος. Υπάρχει και μια άλλη θεωρία που ασπάζομαι και είναι πως το δεύτερο κύμα της Silicon Valley, που είναι το pc και το ίντερνετ, ήταν γέννημα θρέμμα των κινημάτων για ελευθερία του λόγου, των χίπηδων, των ναρκωτικών και αυτής της κουλτούρας της ελευθερίας. Είμαι σαράντα χρόνια στην Αμερική και είμαι Αμερικανός υπήκοος. Δεν θεωρώ τον εαυτό μου πολύ καλό Αμερικανό και διαφωνώ πολύ με τις αμερικανικές κυβερνήσεις. Από την άλλη, είμαι πολύ περήφανος Καλιφορνέζος. Αν ήταν ανεξάρτητο κράτος, θα ήταν η 8η οικονομική δύναμη. Υπ' αριθμόν ένα στους εξής τομείς: κινηματογράφος, υψηλή τεχνολογία και ανώτατη εκπαίδευση. Τα έξι από τα είκοσι καλύτερα είκοσι πανεπιστήμια του κόσμου βρίσκονται στην Καλιφόρνια.\nΈχει και μια αύρα σεξ, drugs και ψυχεδέλεια;\nΘα σου πω για το Μπέρκλεϊ: υπάρχει η πραγματικότητα και ο θρύλος. Και τα δύο είναι αληθινά.\nΑκόμα και τώρα, που δεν υπάρχουν τόσο έντονες κοινωνικές κινητοποιήσεις, πού τον βλέπουμε τον θρύλο; Στο ότι καπνίζουν μαριχουάνα;\nΑυτή είναι μια μάχη που στην Καλιφόρνια έχει κερδηθεί. Δεν αποτελεί θέμα συζήτησης.\nΕίστε υπέρ της αποποινικοποίησης;\nΕννοείται. Το ότι το κράτος έχει το μονοπώλιο στην απαγόρευση είναι κάτι το εξοργιστικό. Δεν είναι ότι μου αρέσουν τα ναρκωτικά, απλά είναι ταπεινωτικό να έρχεται κάποιος και να σου απαγορεύει κάτι επειδή είναι κακό για σένα. Σίγουρα το αλκοόλ και η νικοτίνη είναι χειρότερα. Δεν λέμε να το επιτρέπουμε στα παιδιά, απλά είναι εξοργιστικό και ταπεινωτικό να το απαγορεύεις σε ενήλικες ανθρώπους.\nO Ομπάμα ανταποκρίθηκε στις προσδοκίες που δημιούργησε;\nΑν και τον ψήφισα, δεν περίμενα κάτι από αυτόν, οπότε ανταποκρίθηκε σε αυτό που περίμενα. Είχα ελπίσει ότι τα όριά του θα είναι λίγο μεγαλύτερα. Δεν θέλησε ποτέ να ξεπεράσει το κατεστημένο, γιατί θέλει να επανεκλεγεί. Άμα το σκεφτείς, το 30% των Αμερικανών εκλογέων είναι φονταμενταλιστές. Και προσπαθείς με τους υπόλοιπους, μήπως πείσεις τους πιο δεξιούς. Είναι σίγουρα ο πιο ανοιχτόμυαλος πολιτικός που πέρασε από την Αμερική τα τελευταία χρόνια, αλλά και πάλι είναι Αμερικανός πολιτικός και ανήκει στο εκλογικό του σώμα.\nΕίναι πιο συντηρητικοί οι Αμερικανοί από τους Έλληνες;\nΑν ερμηνεύσουμε το συντηρητικό όχι σε κάποιο φάσμα δεξιό και αριστερό αλλά με την έννοια του πόσο φοβάσαι το καινούργιο και την αλλαγή, τότε όχι. Αν όλοι οι Αμερικανοί ξέρανε πως όλοι οι πολιτικοί τους είναι διεφθαρμένοι, θα έκαναν κάτι άλλο και δεν θα τους ψήφιζαν. Ενώ εδώ το ξέρουμε όλοι το παραβλέπουμε για μια μέρα στα τέσσερα χρόνια και τους ψηφίζουμε. Ποιος είναι ο συντηρητικός; Αυτός που λέει κλέφτες είναι αλλά άμα δεν τους ψηφίσουμε θα αλλάξει κάτι.\nΕίστε τις γενιάς του Πολυτεχνείου, δηλαδή. Λέγεται αρκετά τώρα πως η γενιά σας είναι αυτή που ευθύνεται για το σημείο που έχουμε φτάσει.\nΕνδιαφέρουσα άποψη. Θα στο θέσω κάπως αλλιώς, για να αντιληφθείς τις ευθύνες μας. Η χούντα ήταν καταστροφική και σκότωσε πολλούς Έλληνες. Οι άνθρωποι που κατέστρεψαν την Ελλάδα για να πάρουν μίζες είναι ελεύθεροι, ενώ της 17 Νοέμβρη είναι στη φυλακή, επειδή, λέει, σκότωσαν κάποιους ανθρώπους. Υπάρχει ο εξής αντίλογος: όποιος πρέπει να κυβερνήσει μια χώρα πρέπει να πάρει τρομερά κρίσιμες αποφάσεις. Να δώσει 10 εκατ. ευρώ να διορθώσει τον δρόμο Αθηνών-Πατρών, ώστε να γλιτώσει μια μετωπική σύγκρουση τον χρόνο και να σώσει δύο ζωές ή να δώσει τα ίδια λεφτά και να φτιάξει κέντρα υγείας με μαστογράφους και άλλα μηχανήματα που αυξάνουν τον χρόνο ζωής σε 30 γυναίκες για τουλάχιστον δέκα χρόνια; Έτσι, κάθε κυβέρνηση ξέρει πόσο κοστίζει η ανθρώπινη ζωή. Στις δυτικές κοινωνίες η αξία ενός χρόνου καλής ζωής ενός πολίτη αποτιμάται σε 100.000 ευρώ. Αν όλα γίνονται σωστά, τόσα πρέπει να πληρώσουν οι κυβερνήσεις ώστε να αυξηθεί η ζωή ενός πολίτη για έναν χρόνο. Οπότε, από το χρέος πόσο κλάπηκε; Ας πούμε μόνο το 20%. Αυτό σημαίνει 50 δισεκατομμύρια ευρώ. Αυτά τα λεφτά θα μπορούσαν να δώσουν 500.000 ώρες ανθρώπινης ζωής. Αυτό σημαίνει ότι περίπου 15.000 άνθρωποι έχασαν τη ζωή τους εξαιτίας των πρακτικών της γενιάς μου. Ισοπέδωσαν μια πόλη σαν το Ναύπλιο. Μιλάμε για τρομερό έγκλημα.\nΑς το δούμε, όμως, σύμφωνα με την πορεία της λογική, όπως την εξετάσατε στο Logicomix μέσα από πρόσωπα όπως ο Ράσελ, ο Βιτγκενστάιν και άλλοι. Δεν είναι παράλογο που εξαιτίας αριθμών και οικονομικών δεδομένων προκαλούν κάποιοι άνθρωποι την καταστροφή κάποιων άλλων ανθρώπων; Δεν είναι παράλογο που έχουν δημιουργηθεί οίκοι όπως ο γνωστός σε όλους μας Moody's, που αποφασίζει μια μέρα πως η Ελλάδα π.χ. έχει χρεοκοπήσει; Τόσοι αιώνες σκέψεις και πορείας προς τη λογική και μας οδήγησαν εδώ;\nΌπως φαίνεται στο Logicomix, αυτός ο αγώνας κατέρρευσε με παταγώδη αποτυχία και από την κατάρρευση αυτού του ονείρου βγήκε ο υπολογιστής. Ο υπολογιστής είναι απλά μια λεπτομέρεια στην πορεία για το ίντερνετ. Έτσι, στον δυτικό κόσμο, αυτό που έγινε μετά τον πόλεμο, ήταν ότι ξεκίνησε η θεωρητική θεμελίωση του καπιταλισμού. Καπιταλισμός σημαίνει ότι ο κόσμος αποτελείται από ανθρώπους που όλοι θέλουν το συμφέρον τους. Όπως είπε ο Άνταμ Σμιθ: «Δεν περιμένεις να φας από τη φιλευσπλαχνία του φούρναρη, αλλά από την ιδιοτέλειά του». Αυτή είναι και η νέα λογική, που είναι αντίθετη με αυτήν που επικρατούσε στις αρχές του εικοστού αιώνα. Τότε έλεγε πως αν την καταλάβουμε, θ' ανακαλύψουμε τη συνολική αλήθεια. Τώρα είναι τα θεωρητικά οικονομικά. Δηλαδή, αν καταλάβουμε αυτά, θα βρούμε και την απόλυτη αλήθεια. Καλώς ή κακώς, οργανωθήκαμε γύρω από αυτό το σύστημα. Αυτό λέει πως αν η Γαλλία και το φράγκο (όταν είχε) δεν πάει καλά, κάποιος έξυπνος χρηματομεσίτης θα το καταλάβει, θα πουλήσει τα φράγκα και θα αγοράσει μάρκα. Αυτή η θεωρία λέει ότι δεν είναι κακό, γιατί, αν κάτι είναι ασθενές, εσύ πρέπει να το σκοτώσεις. Αυτά τα μαθηματικά κάνω εγώ, αλλά δεν λέω ότι μου αρέσουν. Δεν βλέπω, όμως, κάποια εναλλακτική λύση.\nΟπότε, η Ελλάδα θα χρεοκοπήσει;\nΚοίταξε, αυτό που λένε οι εφημερίδες, ότι φταίει ο Moody's, είναι σαν να κουβαλούν νερό στους κλέφτες. Δηλαδή, οι κλέφτες λένε πως δεν φταίνε αυτοί, αλλά ο Moody's. Η δουλειά του Moody's είναι να δείχνει τις ευκαιρίες. Είναι σαν να λες να βάλουν έναν γεωλόγο ισόβια, επειδή προέβλεψε έναν σεισμό που σκότωσε χιλιάδες ανθρώπους. Στην Ελλάδα υπάρχουν δύο λύσεις με βάση τη λογική: η μία είναι ότι την πατήσαμε, ότι οι ένοχοι δεν μπορούν να πάνε φυλακή για διάφορους λόγους και τώρα θα πρέπει να σφίξουμε το ζωνάρι. Η άλλη στάση είναι να σπρώξουμε να πέσει τελείως ένα σύστημα που κατέρρευσε, ώστε να δούμε τι ωραίο θα βγει από αυτό.\nΕσείς πού τοποθετείτε τον εαυτό σας;\nΣυναισθηματικά, είμαι με το γκρέμισμα, αλλά επειδή έχω παιδιά με φοβίζει. Δεν μπορώ να δώ ξεκάθαρα τι ωραίο πράγμα θα βγει από τις στάχτες της Ελλάδας. Φοβάμαι ότι πάρα πολλοί θα υποφέρουν και θα πεθάνουν. Λιγοψυχώ. Κατά τη γνώμη μου, τα λεφτά δεν πρόκειται να μας καταστρέψουν. Όταν πήγαινα εγώ σχολείο, υπήρχε πάρα πολλή φτώχια. Τώρα, επειδή θα πέσει το κατά κεφαλήν εισόδημα κατά 10%, δεν σημαίνει ότι θα καταστραφούμε. Η πιο μεγάλη συνιστώσα της κρίσης είναι η ηθική. Ότι εν γνώση μας επιλέγουμε ανάξια ηγεσία για τη χώρα μας. Πρέπει να πούμε στα παιδιά μας ότι αυτό που κάνουμε είναι κάτι τρελό και να μην το συνεχίσουν.\nΑθήνα κάθε πότε έρχεστε;\nΣτην Ελλάδα περνάω πάνω από 3 μήνες τον χρόνο. Είναι στα συναρπαστικά της.\nΑν ήσασταν τώρα δεκαεφτά χρόνων, θα μένατε ή θα φεύγατε;\nΈχω παρακολουθήσει εκατοντάδες παιδιά στην ίδια ηλικία που έφυγαν και κανείς τους δεν το μετάνιωσε. Αν και πολλά παιδιά γύρισαν, κανένα δεν είπε ότι δεν έκανε καλά που έφυγε.


Χαϊδάρι – Δόξα Βύρωνα 3-1 | Onsports.gr\nhome ΠοδόσφαιροΕρασιτεχνικόΕΠΣ ΑθηνώνΧαϊδάρι – Δόξα Βύρωνα 3-1 Κοινοποιήστε\nΧαϊδάρι – Δόξα Βύρωνα 3-1\tΣυντάκτης: Onsports Team\nΔημοσίευση: Κυριακή, 25 Σεπτεμβρίου 2011 22.18\nΑνώτερη η ομάδα του Χαϊδαρίου, επικράτησε της Δόξας Βύρωνα με σκορ 3-1.\tΣτο 44΄ο Σπύρου έκανε το 1-0. Στο 49΄ο Κρητικός, διπλασίασε τα τέρματα των γηπεδούχων. Η Δόξα μείωσε σε 2-1 στο 65΄με γκολ που σημείωσε ο Ταμπουράκης. Το τελικό 3-1 διαμόρφωσε ο Κρητικός, πέντε λεπτά αργότερα. Το δοκάρι «σημάδεψε» ο Σπύρου. ΧΑΪΔΑΡΙ: Μαχαίρας, Σπυρόπουλος, Τσούκης, Τσώνης, Σουμελίδης, Κρητικός, Κατικαρίδης, Κοτσολάκος (75' Λιακοστάμος), Σπύρου, Καρώνας (65' Χρηστούλης), Ρούπι (85' Μουρούτσος).\nΔΟΞΑ: Γεωργούλας, Ταουλάς, Ρόππας, Αϊβάζης, Κύλλιας, Χαλβατζής (65' Ταγαλάς), Καραλάγας, Λεβέντης, Ταμπουράκης, Ζαφειράκης, Νταλιάνης (70' Χόρτσας).\tΚατηγορία: Ερασιτεχνικό - ΕΠΣ Αθηνών


mantoudi news: Ελλάδα: Μια χώρα, που επιμένει πεισματικά να αγνοεί ότι είναι αγροτική.\nΜεταπολεμικά και κυρίως μεταπολιτευτικά, αυτός ο πλούτος όχι μόνο περιφρονήθηκε, αλλά και απαξιώθηκε από μιαν ανέντιμη πολιτικά κι ανεπαρκή διανοητικά ηγεσία.\nΑυτή η ηγεσία παρήγαγε συστηματικά γραφειοκρατίες, για να συντηρηθεί αλλά όχι πολιτική.\nΑυτή η ηγεσία ξερίζωσε από τις ελληνικές επαρχίες τους νέους, για να τους κάνει χαρτογιακάδες και σερβιτόρους.\nΔιότι έτσι διακονήθηκε ο «εκσυγχρονισμός» στην χώρα μας. Από αεριτζήδες κι εργολάβους. Με μεσάζοντες και μίζες. Αισθητικό πρότυπό μας έγινε αντιπαροχή κι οικονομικό μας πρότυπο η λοβιτούρα. Συνδέθηκε η ανάπτυξη με την κατανάλωση. Με τις εξατμίσεις και τα κλιματιστικά. Κλινέξ, λαστέξ, στωματέξ, ελλαδέξ...!\nΗ ύπαιθρος χώρα έγινε μια έρημη χώρα.\nΜια χώρα, που στην πραγματικότητα ποτέ δεν ενσωματώθηκε στο κράτος – πρωτεύουσα.\nΑλλά όσους έμειναν εκτός της αθηναϊκής χωματερής τους εκμαυλίσαμε, εθίζοντάς τους στην επιδότηση της αεργίας τους με τα ψιχία των «πακέτων» μας. Τους κάναμε συνενόχους και συμμετόχους στις αποκεντρωμένες αστικές κομπίνες μας.\nΣε αρκετές περιπτώσεις μάλιστα το δομημένο περιβάλλον της περιφέρειας συναγωνίζεται με αξιώσεις τις χειρότερες συνοικίες της πρωτεύουσας. Για χρόνια επενδύαμε –τρόπος του λέγειν επενδύαμε- στον τουρισμό. Στην ουσία όμως απαξιώναμε κι εδώ το ίδιο το προϊόν κάνοντας αρπαχτές. Γι’ αυτό κι έχουμε μια χώρα με ασύγκριτα τουριστικά πλεονεκτήματα, χωρίς τουρισμό πόλης και με εποχικούς επισκέπτες. Μια χώρα που η φιλοδοξία της σταμάτησε στα «ρουμς του λετ», δυο μήνες τον χρόνο. Τους υπόλοιπους δέκα, πίναμε φραπέδες περιμένοντας την επόμενη σεζόν αλλά δεν υπολογίσαμε ότι για τα τουριστικά θελήματα θα μας προέκυπταν –όπως και μας προέκυψαν- οικονομικότεροι μπακαλόγατοι. Το τελειωτικό χτύπημα σε αυτό το μοντέλο υπανάπτυξης, το έδωσε ο ίδιος ο «εκσυγχρονισμός».\nΓίναμε εν μια νυκτί τζογαδόροι στο Χρηματιστήριο. Δεν χρειαζόταν πλέον να δουλεύουμε καθόλου. Ο «Ντάουν Τζόουνς» να ’ναι καλά. Μόνο που εμείς τον συναντήσαμε στα τελευταία του και μαζί μ’ αυτόν ψόφησε κι η γελάδα που μας μοσχοανάθρεψε. Είχαμε ξεμάθει την δουλειά και, πριν το ρίξουμε στην επαιτεία, το ρίξαμε στα δάνεια. Δάνειο για το σπίτι, για το αυτοκίνητο, για την επισκευή του εξοχικού, για τις γιορτές, για τις διακοπές. Ζωή σε δόσεις αλλά με χαμηλό επιτόκιο. Αλλά επειδή κανείς δεν μακροημερεύει με δανεικά και φιλοδωρήματα, χρειάζεται να επιστρέψουμε ακριβώς εκεί απ’ όπου ξεκινήσαμε. Στην [υποθηκευμένη] γη μας, δηλαδή, η οποία παρά την εγκατάλειψη και την κακοποίηση, παραμένει, υπό προϋποθέσεις, πλούσια όχι μόνο ιστορικά αλλά και παραγωγικά. Ο ιστορικός πλούτος της ελληνικής επαρχίας είναι πλούτος φορτισμένος με πυκνά νοήματα, αρχαία και σύγχρονα. Όσα μάλιστα γλίτωσαν από την προσοχή μας, παρουσιάζουν ακόμη αρχιτεκτονικό και πολεοδομικό ενδιαφέρον. Ο παραγωγικός πλούτος των ελληνικών περιφερειών είναι –όχι βεβαίως στην έκταση που ήταν- πλούτος διατροφικός και βιοτεχνικός. Κρασί, λάδι, μέλι, τυριά, αλλαντικά, σιτάρι, σύκα σταφίδες, υφαντά, αργυροχρυσοχοΐα, κεραμική. Πρόκειται για έναν λησμονημένο αλλά υπαρκτό πλούτο, τον οποίο δεν είμαι καθόλου βέβαιος ότι μπορούμε ακόμη και σήμερα να τον εκτιμήσουμε. Ένας πολιτισμός όμως δεν αξιολογείται ούτε από τους περιοδεύοντας θιάσους, ούτε από τα κρατικοδίαιτα Μέγαρα Μουσικής των Νομικών Προσώπων Ιδιωτικού Δικαίου. Ένας πολιτισμός αξιολογείται από την ίδια την καθημερινότητά του. Από την διατροφή του. Από τον καθ’ ημέραν πολιτισμό του. Από το τι τρώει και πώς το τρώει. Κι η καθημερινότητά μας είναι μετεξεταστέα εδώ και χρόνια, διότι είναι μια καθημερινότητα χωρίς στοιχεία ποιότητας. Μια όρθια καθημερινότητα. Μια «φαστ φουντ» καθημερινότητα. Από το πολυεθνικό ράφι στον θερμοθάλαμο. Ή στην χλιδάτη κιτσαρία για την άρχουσα κηφηναρία! Τα καταστήματα εστίασης από την Θράκη ως την Κρήτη αυτή την ένδεια περιγράφουν. Κατεψυγμένες πατάτες και φτηνά κρέατα. Μπορεί να βουλιάζουμε στην [εισαγόμενη] κρέμα γάλακτος, αλλά αγνοούμε το βούτυρο Κερκύρας. Οι πολυεθνικές των τροφίμων ξέρουν πολύ καλά ότι τα λεφτά είναι πολλά και μας το θυμίζουν με καταιγισμό διαφημιστικών μηνυμάτων. Κι όπου δεν μπορούν να μπουν από την πόρτα, μπαίνουν από το παράθυρο. Αγοράζουν ή δημιουργούν μια εμπορεύσιμη «τοπικότητα» για να συνεχίσουν την λεηλασία του τόπου και των ανθρώπων. Κι όμως, στον τόπο μας, πριν γίνουμε δορυφόροι ενός ξενόφερτου υποδείγματος, είχαμε μια άλλη καθημερινότητα: στρώναμε τραπεζομάντιλο για να φάμε και το ψωμί ήταν ψωμί και η ελιά ήταν ελιά. Δεν ξέραμε τι είναι το «τοστ», αλλά ξέραμε πολλές πίτες. Σήμερα, παρά την τεραστίων διαστάσεων έγνοια μας για τις θερμίδες, είμαστε οι παχύσαρκοι της Μεσογείου. Δεν νοσταλγώ τις εποχές της ανέχειας αλλά της κατακτημένης ποιότητας. Αυτή την ποιότητα, που δεν πετούσε στα σκουπίδια το φαγητό της, δεν μπορέσαμε να την εκτιμήσουμε τότε αλλά μάλλον θα την τιμήσουμε εξ ανάγκης τώρα. Αυξάνονται -λένε- οι νέοι που επιστρέφουν στα χωριά τους ή στα χωριά των γονιών τους, αυξάνοντας με την παρουσία τους τις πιθανότητες να ζήσουν μια ζωή σε ανθρώπινες συνθήκες, όχι για να δημιουργήσουν μια νέα τουριστική ατραξιόν, αλλά για να επανεύρουν την ταυτότητά μας και να περισώσουν ό,τι μπορούν από την γηγενή ποιότητα που αρνηθήκαμε χάριν της επείσακτης ποσότητας που μας καταπλάκωσε. Βεβαίως, δεν είναι η επανακατοίκηση της υπαίθρου προϋπόθεση ανάπτυξης. Προϋπόθεση ανάπτυξης όμως κι επανακατοίκησης είναι να ξανααγαπήσουμε τον τόπο μας και να επανασχεδιάσουμε την γεωοικονομία μας.\nΚαι αυτός ο επανασχεδιασμός θα φέρει αποκατάσταση του ερημωμένου ή βεβηλωμένου αγροτικού χώρου. Κι αυτός ο επανασχεδιασμός θα φέρει προκοπή, δημιουργώντας μάστορες κι όχι «ευέλικτους» εργαζόμενους. Αυτός ο επανασχεδιασμός θα μας απελευθερώσει από την εξάρτηση και θα μας συνδέσει με την χαμένη μας περηφάνια.\nΤην περηφάνια του να ζει κανείς εργαζόμενος κι όχι επαιτώντας, του να ζει κανείς ως δημιουργός κι όχι ως καταναλωτής. Ούτε μπορούμε ούτε θέλουμε τα φτηνιάρικα μαζικής παραγωγής προϊόντα. Θέλουμε την αναζωογόνηση των παραδοσιακών παραγωγικών συστημάτων και τρόπων. Αυτή είναι η κληρονομιά μας.\nΠροϊόντα υψηλής ποιότητας και συμβολικής υπεραξίας, προϊόντα που δεν συγκρίνονται με τα πολυεθνικά σκουπίδια. Οι νέες τεχνικές και τεχνολογίες, εάν χρησιμοποιηθούν σωστά, μπορούν να γίνουν αρωγοί σε αυτό το εγχείρημα, αφού δεν θα πνίγουν, αλλά θα προστατεύουν την πολυμορφία και την δυναμική της τοπικότητας, αναδεικνύοντας τα μοναδικά χαρακτηριστικά της.\nΤίτλος του κειμένου είναι: «Ελληνική ουτοπία» και είναι ένας τίτλος που κυριολεκτεί, διότι η νέα αγροτικότητα, για την οποία ομιλεί και γράφει εδώ και χρόνια ο Μιχάλης Χαραλαμπίδης (Αγροφιλία), είναι μια ουτοπία, ένα αίτημα χωρίς τόπο, μια αγροτικότητα χωρίς αγρό, μια ασώματος κεφαλή.\nΗ νέα αγροτικότητα είναι ασώματος γιατί το σώμα της, τής το στέρησε ένας συμπλεγματικός επαρχιωτισμός που προτιμούσε να παρασιτεί παρά να ζει. Αυτό όμως που δεν έκαμε η Πολιτεία, οφείλει να το κατορθώσει –εάν βεβαίως υπάρχει- η ίδια η φιλοπατρία των πολιτών.